Pobrinite se da svoje nekretinine, uključujući instalacije i opremu u objektu, zaštitite od požara, udara groma, eksplozije, oluje, grada, poplave i drugih opasnost.\nOsiguranjem od požara se mogu osigurati gotovo sve vrste nekretnina i svi delovi zgrada, uključujući temelje i podrumske zidove, sve ugrađene instalacije i druga ugrađena mehanička oprema (liftovi, centralno grejanje sa cisternom za gorivo, radijatori, klima - uređaji, hidrofori, i sl.). Isto tako možete osigurati i druge vrste nekretnina, u koje ubrajamo i niske gradnje kao što su putevi, mostovi, tuneli, železnice i sl. Osim nekretnina, možete osigurati i pokretnine koje se mogu nalaziti u zgradama ili otvorenom prostoru (lične stvari, oprema, zalihe materijala i proizvoda).\nudar motornog vozila osiguranika,\npad vazdušne letelice,\nObim osnovnog pokrića Požarnog osiguranja moguće je dodatnim dogovorima i doplacima na premiju osiguranja proširiti još na pokriće dodatnih opasnosti.\nopasnosti od iscurenja tečnosti ili gasa ( lekaža ),\nsamopaljenja ( pirolize ) zaliha,\nudarca motornog vozila, koje nije vlasništvo osiguranika,\nindirektni udar groma za sve vrste instalacija,\nindirektan udar groma za telefone,telefakse, centrale, telefonske sekretarice,\niIndirektan udar groma za uređaje i aparate (uređaji za automatsko otvaranje vrata, automatika plamenika na pećima za centralno grejanje i sl.)osim računara, audio i video opreme,\nPosebnim klauzulama je moguće ugovoriti osiguravajuće pokriće i za neke tzv. nestandardne opasnosti, kao što su: prodor atmosferskih padavina sa krova, težina snijega, zlonamerne obesne radnje trećih lica na delovima zgrada itd.


Dramatičan porast hospitalizovanih pacijenata s covidom: Za sedam dana situacija se potpuno promijenila\n15.08.2021 08:07 Autor: Raport.ba\nBroj hospitalizovanih covid pacijenata, u bolnicama u RS, u proteklih sedam dana povećan je za čak 57 posto.\nBudući da raste broj zaraženih, raste i broj pacijenata na bolničkom liječenju, a prvog pacijenta, nakon 26. juna, dobila je i bijeljinska bolnica.\n“Danas je hospitalizovan prvi pacijent sa težim oblikom ove zaraze nakon više od mjesec dana pauze”, rekao je prije tri dana šef covid bolnice u Bijeljini doktor Mikajlo Lazić.\nPrema podacima kojima raspolažu u ovoj bolnici, među novozaraženima na području Semberije nije bilo vakcinisanih osoba.\n“Cilj vakcinacije jeste da se izbjegnu teži oblici bolesti, a ovo je posljednji trenutak da ubrzamo proces imunizacije”, poručuju ljekari.\nPo posljednjim podacima, sa jučerašnjim danom u RS u bolnicama se liječe 66 kovid pacijenta, dok je ih prošli vikend bilo 42.\nPROČITAJTE Stevandić: Opozicija u RS treba da uči od Vučića, a ne da ponavljaju stavove Bakira Izetbegovića\nDoktor UKC RS Saša Dragić smatra da vakcinacija treba da bude masovnija, jer se posljednjih dana povećava broj novih slučajeva zaraze.\n“Ono što mi znamo i što vidimo u našoj bolnici, u našem regionu jeste to da oni koji su oboljeli i koji su trenutno hospitalizovani nisu vakcinisani”, naglasio je Dragić.\nPo posljednjim podacima, prvom doze vakcine protiv novog virusa korona vakcinisano je oko 28 posto stanovništva u Republici Srpskoj.\nTagovi: Bijeljina Koronavirus Mikajlo Lazić RS\nKreće haos u Hercegovini... Pogledajte današnje brojke o novozaraženima i umrlima u HNK\nZašto je u Brazilu od korone umrlo 1.300 beba?


MARS, planeta inicijative, energije i seksualnosti, tokom većeg dijela godine "šetaće" se između Jarca i Vodolije, znakova ambicije i više sile i inostranstva u kojima je njegov uticaj naglašen.\nČuvajte se Blizanaca koji umiju da budu slatkoriječivi ali i manipulativni, Djevica koje mogu da vas nadmudre svojom logičkim zaključcima i snalažljivošću, Ovnova čiji je prag tolerancije prilično nizak, kao i Škorpija i Jarčeva koji verbalno mogu da vas dotuku i postave na svoje mjesto, ukoliko vam bude palo na pamet da ih provocirate.\nMars, planeta akcije, nedavno je krenula retrogradnim hodom sa devetog stepena (inostranstvo) znaka Vodolije (kontakti sa strancima, viša sila, promjene, iznenađenja) u kome će ostati do 27. avgusta, kada ponovo kreće direktnim hodom sa 28. stepena Jarca (stepen na kom je Marsov uticaj najjači, što znači mnogo rada, profesionalnog dokazivanja ali i iscrpljivanja).\nOsim Ovnova, Škorpija i Jarčeva, i Bikovi, Lavovi i Vodolije mogu se naći pred velikim izazovima u vidu primamljivih profesionalnih ponuda ali i rizičnih poslovnih poduhvata, na šta će dosta uticati i kvadrat koji retrogradni Mars obrazuje sa retrogradnim Jupiterom u Škorpiji, simbolu novca i moći. Zato, prije nego što se upustite u rizične finansijske transakcije, dobro razmislite i posavjetujte se sa mudrijima i iskusnijima od sebe.\nRetrogradni Mars u Vodoliji, koji se u astrologiji naziva ljudskim znakom, pa još u napetom aspektu sa Uranom upozorava na opasnost od povreda, napada, atentata, eksplozija, vatrenog oružja, kao i elementarnih nepogoda i prirodnih katastrofa. Naravno, to ne znači da svakog dana vreba opasnost, ali ipak je pametnije izbjegavati situacije koje mogu da budu okidač za ovaj izazovan aspekt.\nAspekt koji se zove T-kvadrat, u stvari tri kvadrata između retrogradnog Marsa u Vodoliji, Urana u Biku i retrogradnog Jupitera u Škorpiji, takođe, upozorava na povećanu opasnost od nasilja u porodici i zlostavljanja žena i djece (opozicija između Marsa i oslabljenog Merkura u Lavu koji simbolizuje djecu). Budući da Mars simbolizuje sukobe, povrede i agresivnost, a Vodolija glavu, centralni nervni sistem, potkoljenice i nožne članke, analogija je prilično jasna: trebalo bi se čuvati povreda, naročito ako se profesionalno bavite sportom, košarkom, fudbalom. Ako vam se neka planeta nalazi u prvoj dekadi Vodolije preko koje će Mars lagano odmicati retrogradnim hodom ka Jarcu, do 13. avgusta, obratite više pažnje na zdravlje, čuvajte glavu i noge od povreda, bilo da se bavite sportom ili ne.


Od buke do mutne vode za piće na Paliću - Centar za istraživačko novinarstvo Srbije\nBušotina na Paliću; foto: N1\nOtkako je na Paliću u martu prošle godine otvoreno nekoliko probnih bušotina za naftu i gas, za neke stanovnike ovog mesta miran život postao je nemoguć. Pored buke, građani su se, kako kažu, susreli sa još jednim problemom – zamutila se voda za piće.\nMiran život u subotičkom prigradskom naselju Palić, nedaleko od Ludoškog jezera, za neke meštane je postao praktično nemoguć kada se u martu prošle godine u ovo naselje „doselila“ teška mašinerija Naftne industrije Srbije (NIS).\nKamioni, kranovi, visoka konstrukcija za bušenje zemlje i radnici NIS-a time su postali svakodnevica za žitelje Ludoške ulice na Paliću. Zoltan Miković, koji sa svojom porodicom stanuje na samo stotinak metara od parcele na kojoj su istražne bušotine, pored toga što se žali na buku i na to što su mu popucali zidovi na kući, tvrdi da je zbog bušenja voda za piće iz njegovog bunara postala lošija.\nBušotine prekoputa Mikovićeve kuće nisu jedine u ovom naselju, a iz NIS-a poručuju da bušotine ne utiču na kvalitet vode.\nDok sagovornici CINS-a kažu da loš kvalitet vode za piće velikim delom pospešuju bušotine za naftu i gas koje svake godine „niču“ u ovom delu Srbije, još ne postoji jasna strategija kako da se upravlja ovim bušotinama u odnosu na podzemne vode.\nZbog potencijalnog zagađenja životne sredine reagovali su i pokrajinski inspektori. Međutim, dok inspektori NIS-u nalažu da uradi studiju procene uticaja istražne bušotine na životnu sredinu, u NIS-u to do danas nisu uradili, pozivajući se na drugi zakon koji ih toga oslobađa.\nSve „naftne mafije“ u Srbiji\n05. feb 2010.


Opozicija u Nišu sutra glasa protiv predaje aerodroma državi - juGmedia\nPobednik ovogodišnjeg elektronskog interaktivnog takmičenje iz srpskog jezika i književnosti, održanom u Nišu, je ekipa…\nKomentari su isključeni na Opozicija u Nišu sutra glasa protiv predaje aerodroma državi\nOpozicioni odbornici i lideri devet opozicionih stranaka i pokreta su, sa danas održanog okruglog stola pod nazivom“Niški aerodrom, a čiji su odbornici“, najavili da će na sednici Skupštine grada tražiti da sa dnevnog reda bude skinuta tačka o predaji aerodroma „Konstantin Veliki“ državi, i istakli da da će, u slučaju da njihov predlog ne bude usvojen, glasati protiv odluke o poklajanju aerodroma.\nPredsednik Gradskog odbora Demokratske stranke i odbornik u Skupštini grada Miodrag Stanković rekao je da ta stranka traži da se sa dnevnog reda skine odluka o predaji aerodroma.\n„Smatramo da je neophodno da se otvori javna debata o opravdanosti predaje aerodroma državi i pitati gradjane i stručnjake šta o tome misle. Gradjane mogu da pitaju za mišljenje i raspisivanjem referenduma„, kazao je Stanković.\nOn je istakao da će odbornici Demokratske stranke, ukoliko do glasanja dodje, tražiti da se glasa prozivkom i da se tačno zna ko su odbornici koji su dozvoli da aerodrom, u koji su gradjani decenijama ulagali, „ode Beogradu“.\nPredsednik Gradskog odbora pokreta Dosta je bilo Marko Stojanović rekao je da će odbornici te stranke na sutrašnjem skupštinskom zasedanju tražiti proširenje dnevnog reda odlukom o raspisivanju referenduma na kome bi se gradjani izjasnili o daljoj sudbini niškog aerodroma.\nPredsednica Gradske organizacije Srpskog pokreta Dveri Tamara Milenković Kerković rekla je da su proteklih meseci potezi gradske vlasti bili takvi da su sve vreme pravili iluziju o neuspešnosti i neodrživosti aerodroma, a sve sa ciljem da se vrednost aerodroma obori i da se on spremi za nešto što se u kompanijskom pravu zove „neprijateljsko preuzimanje“.\n„Država treba da preuzme aerodrom, ali se čini da država tretira Niš kao grad u nekoj drugoj državi„, izjavila je Milenković Kerković.\nOdbornik odborničke grupe „Niš, moj grad“ Branislav Jovanović rekao je da veruje da je Aleksandar Vučić već pronašao kupca za niški aerodrom, kao što je to učinio za aerodrom u Beogradu, i da Niš sada treba da pronadje način da novac od prodaje aerodroma ne ode u državni buždet, već da ostane gradu.\n„Smatramo da treba da tražimo 70 miliona evra od prodaje aerodroma„, rekao je Jovanović.\nMarija Blagojević predsednica GO Nove stranke uputila je javni poziv predsedniku Srbije Aleksandru Vučiću da sutra dodje u Niš i objasni gradjanima Niša zbog čega im se aerodrom otima, kao i to da li vlast radi u interesu gradjana Niiša ili u interesu stranih koncesionara.\nPredstavnici opozicije pozvali su svoje članove i simpatizere da podrže sutrašnji protest Inicijative „Ne damo niški aerodrom“.\nKo sve u petak neće imati struju\nZbog radova ekipa ED Leskovac na zameni energetskog transformatora u TS 10-0.4 kV Mlinska 1, električne energije neće biti u petak 22. septembra u vremenu od 9 časova pa do završetka radova, a najkasnije do 15 časova u nekoliko leskovačkih ulica. (više…)\nSurduličani se pripremaju u Crnoj Gori\nSURDULICA - Fudbaleri srpskoligaša Radnika iz Surdulice , predvođeni trenerom i stručnim štabom već desetak dana nalaze se na pripremama na crnogorskom primorju. Ovaj period se koristi za odigravanje prijateljskih pripremnih utakmica. Radnik je…\nI Čifluk Mira dobija sportski teren\nLESKOVAC - U naselju Čifluk Mira, u ulici Milutina Smiljkovića, počela je izgradnja terena za male sportove, čija je vrednost 3,7 miliona dinara. (više…)\nVodovod: U Bunibrodu i Guberevcu ispravna voda za piće\nLESKOVAC - Voda za piće u nedavno sagrađenoj vodovodnoj mreži u selima Donji u Gornji Bunibrod i u selu Guberevcu je ispravna, saopšteno je danas. (više…)\nmarija na Mladi iz SNS-a delili partijski informator\nMiroslav na Dva miliona evra za rekonstrukciju puta Leskovac – Vlasotince\nBeli Listic na Mladi iz SNS-a delili partijski informator\nKonstantin na Leskovac početkom juna dobija najsavremeniji Centar za socijalni rad\nNele na Mladi iz SNS-a delili partijski informator


Korporativni direktori: Nije tačno da je ambasador SAD napao Vučića\nBeta 1. juna 2018. 14:40\nAsocijacija korporativnih direktora danas je demantovala navode tabloida da je američki ambasador u Beogradu Kajl Skot „pola sata pljuvao“ po predsedniku Srbije Aleksandru Vučiću na sastanku održanom u tom udruženju.\nU saopštenju je navedeno da je tačno da je sastanak održan i da je reč o jednom u nizu redovnih susreta koji se organizuju sa diplomatama i predstavnicima medjunarodnih finansijskih organizacija, bez prisustva medija.\n„Fokus je bio na reformama, pre svega u pravnoj i poreskoj sferi, kao i reformama državne administracije i javnog sektora i na regulisanju odnosa sa susedima. Ni jednom rečju ni komentarom ambasador i diskutanti nisu pomenuli predsednika Srbije i njegove aktivnosti“, saopštila je Asocijacije korporativnih direktora.\nAmbasador je, pre svega, precizirao poziciju Zapada u vezi sa integracijom Srbije u EU, posebno komentarišući poslednji dokument Evropske komisije po ovom pitanju, dajući niz predloga kako bi se ovaj proces ubrzao. Posebno je bitan stav da SAD sa mnogo više optimizma gledaju na integraciju Srbije u EU nego sama EU, navodi se u saopštenju.


U BL svečana akademija povodom Dana srpskog jedinstva\nTanjug 14. septembra 2021. 11:28\nBANJALUKA – U Republici Srpskoj sve je spremno za obeležavanje Dana srpskog jedinstva, koji se obeležava zajedno sa Srbijom.\nU Banjaluci će danas timpovodom biti održana Svečana akademija, a centralna manifestacija je sutra u Beogradu.\nSvi građani su pozvani da sutra na svoje domove istaknu srpske trobojke.\nU kalendar zajedničkih praznika, Srpska i Srbija su prošle godine upisale i 15. septembar, Dan srpskog jedinstva, slobode i nacionalne zastave, kada se obeležava godišnjica proboja Solunskog fronta u Prvom svetskom ratu.\nU Narodnoj skupštini Republike Srpske, u susret posebnoj sednici parlamenta, danas će biti otvorena izložba najlepših ćiriličkih rukopisa, prenela je RTRS.


U Londonu otvoren najveći šoping centar u Evropi - Retail Serbia\nU Londonu otvoren najveći šoping centar u Evropi\nDžinovski kompleks Vestfild Stratford u Britaniji otvorio je vrata desetinama hiljada željnih šopoholičara. Šoping centar u istočnom Londonu prostire se na 580.000 kvadratnih metara, ima 5.000 parking mesta, broji 268 prodavnica kao i 70 restorana i kafića.\nIzgradnja Vestfild Stratforda koštala je 1,4 milijarde dolara, i za nju je utrošeno 40.000 tona građevinskog čelika što je dovoljno za izgradnju pet Ajfelovih kula. Po celom centru postavljeni su ogromni led ekrani na kojima će biti prenošeni događaji sa predstojeće Olimpijade u Londonu.\nU Vestfild Stratfordu nalazi se 268 radnji, među kojima su H&M, Ges, Adidas, Viktorijas sikret, Doroti Perkins, Dr Martins, GAP, Zara... Kupcima su na dohvat ruke i Samsung, Apple, ali i Mekdonalds, Kentaki frajd čiken i drugi.\nBoris Džonson, gradonačelnik Londona, koji je presekao crvenu traku na otvaranju, rekao je da će ovaj centar pokrenuti "ozbiljnu transformaciju istočnog Londona", dodavši da će u ovom kompleksu bite zapošljeno 18.000 ljudi, a investicija ovih razmera doneće najmodernije inovacije u infrastrukturu i javni prevoz.


Partizan ''merka'' pojačanje iz Obale Slonovače? - Sportske.net\nPartizan ''merka'' pojačanje iz Obale Slonovače?\nBliži se kraj sezone, letnja pauza će za srpske klubove biti kraća nego obično, pa i ne treba da čudi što su već počele i najave pojedinih transfera.\nGodine Partizanove dominacije tek dolaze?Zvezda i Partizan zajedno ruše Toleta?!JSL - Sprema se smena na vrhu Liste strelaca!Drinčić: "Ne može Zvezda sve da pobedi do kraja"Partizan ima JOŠ JEDNOG sponzora!\nZbog novog sistema takmičenja u Superligi, naredni šampionat startovaće već u drugoj polovini jula, a u Partizanu izgleda već rade na jačanju aktuelnog sastava, koji će na leto ponovo pokušati da napravi neki korak napred na evropskoj sceni.\nS tim u vezi, jedan od vodećih sportskih portala u Africi ''Africa Top Sports'' objavio je u ponedeljak da je 26-godišnji fudbaler iz Obale Slonovače, Okou Zahui, navodno na meti beogradskog Partizana.\nRadi se o fudbaleru koji igra na poziciji štopera, njegov trenutni klub je AFAD Đekanu iz Obale Slonovače. Zahui na leto namerava da se preseli u Evropu, a pomenuti izvor navodi da je za njegove usluge interesovanje pokazao i engleski Barnli, kao i pojedini klubovi iz Hrvatske i BiH. Ipak, ističe se da je sada i Partizan u igri.\nPitanje je koliko bi Partizanu njegove usluge bile potrebne u ovom trenutku, kao i da li bi uopšte mogao da poveća kvalitet u odbrambenoj liniji crno-belih, s obzirom da na mestu centralnih defanzivaca trener Milinković sada ima Branka Iliča, Balažica, Ćirkovića i Ostojića.\nNaredni dani pokazaće da li su u pitanju samo spekulacije ili nešto više, a do tada u prilogu pogledajte deo repertoara pomenutog fudbalera iz Obale Slonovače.


Naslovnica VIJESTI BiH Lice iz Stanara lišeno slobode u međunarodnoj policijskoj istrazi\nPolicijski službenici Odjeljenja za visokotehnološki kriminalitet Uprave kriminalističke policije Ministarstva unutrašnjih poslova Republike Srpske (MUP RS) sa partnerskim agencijama za sprovođenje zakona iz Velike Britanije, realizovali su međunarodnu akciju usmjerenu na lica koja vrše izradu i unošenje kompjuterskih virusa.\nNakon višemjesečne istrage u okviru koje su identifikovana lica koja su kreirala maliciozne programe, te ih distribuirali putem specijalizovanih platformi na internetu, uz saglasnost Okružnog javnog tužilaštva u Doboju, a po naredbi Osnovnog suda u Doboju, slobode je lišeno lice R.P. iz Stanara, saopšteno je iz MUP-a RS.\nPretresom stambenih i drugih prostorija koje koristi R.P. u Stanarima pronađeno je i oduzeto više komada različitih mobilnih telefona, računara, tableta, više komada prenosnih memorija, SIM kartica različitih telekom operatera iz Evrope i svijeta, uplatnice, isplatnice i evidencije koje se mogu dovesti u vezu sa predmetnim krivičnim dijelima, kao i novac u iznosu od oko 37.000 KM u raznim apoenima KM i evra. U saopštenju iz MUP-a se navodi da je izvršeno i blokiranje bankovnog računa na kojem se nalazi oko 46.000 KM.\nIstragom je utvrđeno da je osumnjičeni zajedno sa licima sa područja istočne Evrope vršio unošenje kompjuterskih virusa oštećenima sa područja Velike Britanije, Sjedinjenih Država i drugih zemalja zapadne Evrope i svijeta u svrhu kreiranja mreže zaraženih računara “Botnet” nakon čega su kontrolisanom upotrebom mreže zaraženih računara vršili napade (DDoS, Ransomware) s ciljem sticanja protivpravne imovinske koristi.\nNakon izvršene kriminalističke obrade, uz saglasnost postupajućeg tužioca Okružnog javnog tužilaštva Doboj, lice lišeno slobode je pušteno na slobodu, a protiv njega će nadležnom tužilaštvu biti podnesen izvještaj o izvršenom krivičnom djelu.\nPrethodni članakKreće Serija A: Inter predvodnik lova na Juventus, velika gužva u borbi za Top 4\nSljedeći članakKoronavirus u BiH: Najmanje 320 novozaraženih osoba i šest smrtnih slučajeva


Šta je nemačka kancelarka kasno shvatila u susretu sa Donaldom Trampom u Vašingtonu\nNiti ruku pruža, niti pare daje\nPrvi susret Angele Merkel i Donalda Trampa evropski mediji opisuju onako kako su činili decenijama unazad kod sličnih prvih razgovora nekog evropskog državnika i američkog predsednika. Ovog puta sve je drugačije, ne samo zato što se Tramp ne uklapa u ranije šablone stanara Bele kuće, već i što je situacija u Evropi drugačija. Izbori u Holandiji su Merkelovoj dali samo kratki predah, jer je postalo jasno da izmene u strukturama Evropske Unije nije moguće izbeći, već u najboljem slučaju malo odgoditi.\nSnežna oluja koja je odložila posetu Angele Merkel Vašingtonu za dva dana mnogi smatraju božijim darom za nemačku kancelarku, koja je zatim u Belu kuću ušla ojačana rezultatima izbora u Holandiji. Oni koji poznaju novog američkog predsednika Donalda Trampa tvrde da on uopšte nije impresioniran pobedom Marka Rutea u Holandiji i da i dalje čvrsto veruje da su Evropskoj Uniji dani odbrojani.\nPosle objavljivanja prvih izbornih rezultata iz Holandije nemački mediji su upali u euforiju. "Evropa živi" istakao je ugledni list "Die Zeit" u naslovu članka o holandskim izborima, a mnogi su sarkastično dodali "Živi, ali na aparatima".\nNemačka televizija "n-tv" u svom prilogu dan posle pobede holandskih liberala priznala je da je Rute svoju poziciju odbranio tako što se u poslednjem trenutku politički približio poraženom Gertu Vildersu. Poslednjih nedelja pred izlazak birača na glasačka mesta, holandska vlada je povukla nekoliko poteza koji su izgledali kao da ih je inspirisao radikalni desničar na čelu Slobodarske partije Holandije.\nPrvo su onemogućeni turski političari da učestvuju na izbornim skupovima u Holandiji posvećenim kampanji za promenu turskog ustava, zatim je jedna turska ministarka pod stražom ispraćena do granice, a konačno je i sama vlada na nivou EU postavila pitanje "kome treba Turska u Evropskoj Uniji". Ništa drugačije ne bi postupio ni Vilders.\nPobeda Rutea na izborima je "Pirova pobeda" takozvanih pro-evropljana. Najznačajnija razlika između njega i Vildersa, posle poslednjeg zaokreta udesno holandske vlade, nalazi se u intenzitetu, a ne više u konačnom dometu.\nDa bi sačuvao vlast, Rute je od Vildersa preuzeo skoro sve njegove političke ciljeve, ali sa ublaženom retorikom. Holandija ne može više da prima nove izbeglice iz Severne Afrike i sa Bliskog Istoka, glasno uzvikuje Vilders, dok Rute to sprovodi u tišini.\nVillders je svojim biračima obećao da će, u slučaju pobede i dolaska na vlast, preispitati da li Holandija ima interesa da ostane u ovakvoj EU. Rute to drugačije formuliše - kao potrebu da sve članice EU sednu za sto i ponovo prodiskutuju šta je realno ostvarivo od onoga što žele.\nRute je, tako, postao samo umivenija i lepše očešljana verzija Vildersa.\nZbog toga dvodnevno odlaganje dolaska u Vašington Merkelovoj nije u suštini donelo nikakvu prednost. Trampovi savetnici su uoči sletanja kancelarke znatiželjnim novinarima rekli kako, navodno, nisu upoznati sa predsednikovim mišljenjem u pogledu Evropske Unije. Istina je, međutim, da se još nije sklopila formula kako da se stav Bele kuće prenese javnosti, bez da se uvredi visoka gošća.\nMerkelova je poslednji borac za jedinstvo Evrope. Njene evropske kolege, možda, nisu tako žustre i iskrene kao Vilders ili Orban, ali su još manje pobornici EU kakva je ona danas i za kakvu se zalaže kancelarka. Ne treba zato očekivati od američkog predsednika da bude "veći katolik od Pape" i da Evropu brani od samih Evropljana. To niko ne bi činio, a najmanje Donald Tramp koji je svojim savetnicima nekoliko dana pred kancelarkin dolazak rekao kako ga kriza u Ukrajini ili odnosi sa Rusijom interesuju samo u onoj meri u kojoj su povređeni interesi Sjedinjenih Američkih Država.\nNa isti način on razmišlja i o odnosima sa EU i eventualnoj obnovi pregovora o Transatlantskom trgovinskom sporazumu (TTIP). Čak je i jedan savetnik Angele Merkel nekoliko dana pred polazak za Vašington priznao kako bi TTIP mogao da bude interesantna tema, ali nije znao novinarima da kaže da li će se o njemu zaista i razgovarati. Očigledno da članovi nemačke delegacije ni nekoliko dana pred polazak nisu bili do kraja obavešteni o temama koje će pokrenuti njihov domaćin. Nemci su išli da slušaju, a manje da diskutuju.\nAngela Merkel je samu sebe dovela u ovakvu neprijatnu situaciju. Nemačka jeste velika sila, ali samo u okvirima Zapadne Evrope. Ona čak nije ni velika sila u evropskim okvirima, jer nije u stanju da se izvuče iz senke koju na nju baca Rusija. Kada je u pitanju odnos moćnog zaštitnika sa druge obale Atlantika, Nemačka prolazi kroz ista iskustva kroz koja je, sa kratkotrajnim prekidima, prolazila još od 1945. do danas. Razlika je samo u tome što su raniji kancelari umeli da ćute pred američkim predsednicima koji su, za razliku od Trampa, delovali u rukavicama.\nTramp je neposredan i otvoren. Nije naučio da bira izraze kada nekome saopštava svoje mišljenje. Još manje ume da brzo i lako menja stavove i prilagođava ih okolini - lakše mu je da okolinu prilagodi svojim stavovima.\nO Angeli Merkel je 2013. govorio sve najlepše, a onda je došla izbeglička kriza. "Stav kancelarke prema migrantima je ludost", objavio je Tramp 2015. na Tviteru. Od tada o njoj nema visoko mišljenje. "Imao sam izuzetno poštovanje prema njoj", rekao je Tramp 15. januara u intervjuu koji je istovremeno davao nemačkom "Bild"-u i britanskom "Times"-u. "Imao sam osećaj da je fantastična, jedan fantastičan vođa. Ali, mislim da je napravila grešku i to zato što je u zemlju pustila sve te ilegalce."\nZbog toga je Merkelova najavila da će u Vašingtonu pokušati da izbegne sporne teme i da će se trutidi da se govori o onome što spaja Ameriku i Nemačku. "U politici nije pametno stara mišljenja stavljati na tas vage", poručila je pomirljivo Merkelova.\nIako je izbor tema prepušten domaćinu iz Bele kuće, Nemci se nadaju da će se makar malo govoriti i o značaju Nemačke za SAD, a ne samo obrnuto, i to upravo u segmentu koji Trampu najviše odgovara - u ekonomiji. Nemačka privreda je do sada u Ameriku invetsirala 271 milijardu evra, u fabrikama nemačkih industrijalaca radi 750.000 Amerikanaca, dok je indirektno zaposleno skoro dva miliona ljudi. Sve ovo ima malo veze sa odnosom nemačkog kancelara i američkog predsednika, ali je jedna od malobrojnih tema u kojima Nemačka ima čime da se pohvali pred nadmoćnom Amerikom.\nTu je još i dvoprocentno izdvajanje iz budžeta za odbranu, kako predviđa NATO sporazum, a što Nemačka ispunjava davno pre nego što je Tramp krenuo sa kritikom zemalja koje štede na vojsci očekujući da ih SAD brane.\nSa druge strane je sve ostalo, a što Americi ide u prilog. Ova zemlja je još uvek najjača ili druga najjača ekonomija na svetu. Dolar je u usponu, a evro u padu. SAD su najveća vojna sila na svetu, a Nemačka nema ni sopstveno nuklearno oružje. Amerika je stabilna federacija 50 saveznih država, EU je savez 27 država koji se raspada pre nego što je i zaživeo. Amerika je džin, Nemačka je patuljak ma koliko joj teško padalo da se navikne na tu ulogu.\nKada su se 1807. sreli Napoleon I i ruski car Aleksandar, francuski imperator je svog ruskog kolegu zapitao: "Zbog čega se mi svađamo? Zbog pruskog kralja?" U diplomatiji je dugo posle toga izraz "pour le roi de Prusse" bio sinonim za bespotreban rat.\nSlično pitanje Tramp postavlja Merkelovoj još od novembarskih izbora: "Zašto se mi svađamo, zar zbog Evropske Unije?" Nemačka kancelarka mora da prihvati da je ona sagovornik Bele kuće jedino zato što je na čelu najveće ekonomije Starog kontinenta, a ne zato što je glasnogovornik ili predvodnik Evropske Unije.\nPosmatrano iz tog ugla, holandski izbori ništa nisu promenili. Po američkom mišljenju EU će se raspasti, da li ove godine ili sledeće decenije, manje je značajno. Tako razmišljaju svi u Vašingtonu, bez obzira kojoj političkoj opciji pripadaju, zbog čega Trampova administracija već sada trasira put za politiku dan posle nestanka EU.\nRazgovori sa Mekelovom služe upravo i jedino tom cilju. Američke investicije u Nemačku i, uopšte, zemlje Zapadne Evrope su nemerljivo veće od evropskih ulaganja u SAD, a Tramp je na prvom mestu biznismen, pa tek onda političar, tako da on razmišlja šta će biti sa američkom privredom i američkim kapitalom.\nDa bi se zaštitile američke investicije u Evropi potrebno je tvrdoglave evropske političare ubediti da budu fleksibilniji u pogledu mogućeg razlaza zemalja EU, objasniti ima kako to ne mora nužno da bude smak sveta, pogotovo ako se sve sprovede mirnim i civilizovanim putem. Rat će pre da izbije ako su političari zadrti, ako se neke utopije drže po svaku cenu. Čak je u ovom trenutku manje bitno da li će to biti klasičan ili ekonomski rat - svet je finansijski postao jedinstven i turbulencije na jednom njegovom kraju dobro se osećaju svuda.\nEvropi i Evropljanima preostaje samo da se nadaju da će nemačka delegacija ozbiljno shvatiti i prihvatiti ono što joj je saopšteno u Beloj kući i da će odustati od odbrane jedinstva EU po svaku cenu, već da će pripremiti razuman i realan plan "B".\nSama Angela Merkel je jutro posle predsedničkih izbora u Americi prošlog novembra rekla da Nemačku i SAD spajaju "demokratija, sloboda, uvažavanje zakona i ljudskih sloboda, nezavisno od porekla, boje kože, vere, pola, seksualnog opredeljenja ili političkog ubeđenja". A zatim je izgovorila rečenicu na koju je danas treba podsetiti: "Na osnovu ovih vrednosti nudim predsedniku Sjedinjenih Američkih Država, Donaldu Trampu, da počnemo tesno da sarađujemo"


M. K. 20. avgusta 2016. 15:50\nTurska Vlada poslala je nemačkim vlastima 40 zahteva za istragu i tri zahteva za izručenje u vezi sa osobama koje turske vlasti sumnjiče da podržavaju muslimanskog propovednika Fetulaha Gulena, koga Ankara optužuje za pokušaj puča.\nPozivajući se na tajna dokumenta u koja je imao uvid, namački list „Špigel“ navodi da je turska tajna služba zatražila od Nemačke spoljne obaveštajne agencije (BND) da joj pomogne kako bi privela pravdi saveznike Gulena u Nemačkoj, preneo je Rojters.\nKako navodi „Špigel“, turska tajna služba zatražila je od BND da utiče na nemačko pravosuđe da preduzme korake protiv Gulenovih saveznika i izruči ih Turskoj.\nNemačka, u kojoj živi oko tri miliona Turaka, strahuje da bi sukob između pristalica Gulena i turskog predsednika Redžepa Tajipa Erdogana mogao da se proširi i na njeno tlo, navodi Rojters.\nPožar u Berlinu, gorela višespratna zgrada – više povređenih


Zeri: Sever Kosova za Preševo bez Bujanovca i Medveđe | VRANJENEWS\nPrištinski dnevnik već vidi Preševo u okviru nezavisnog Kosova. Foto VranjeNews\nSrbija i Kosovo mogu postići dogovor o razmeni teritorija, pri čemu Kosovo može da dobije opštinu Preševo, bez Bujanovca i Medveđe za četiri opštine na severu (Leposavić, Zvečan, Zubin Potok i Severna Mitrovica), kaže se u izveštaju šest srpskih eksperta, koji je objavio prištinski list Zeri.\n- Gore navedene opštine su de facto integrisane u ekonomski sistem Srbije i operacionalizacija ovog scenarija je bez određenih društvenih, etničkih turbulencija, kao i onih lokalne samouprave - kaže se, između ostalog, u izveštaju.\nPrema navodima izveštaja, koje prenosi Zeri, opštine na severu imaju više od 42.000 stanovnika – Zvečan 10.974 stanovnika, Zubin Potok 6.079, severna Mitrovica 11.963 i Leposavić 13.005 stanovnika.\n- Razlika od 12.000 stanovnika može da se proceni kao demografska „korist“ za Republiku Srbiju, u scenariju razmene teritorija.\nTakođe, ovim slučajem Srbija dobija 1.000 kvadratnih kilometara zemljišta - stoji u izveštaju.\nKada se govori o ekonomskim efektima, scenario razmene teritorija, odnosno četiri opštine na severu sa Preševom, predstavlja godišnju dobit od 90 miliona evra za Srbiju.\nAko se ima u vidu ova dugoročna perspektiva, odnosno za 30 godina, to bi predstavljalo dobit od 2,7 milijardi evra za srpsku stranu.


11. februara 2020. 20. februara 2020. Redakcija 0 Comments košarkaši kolubare, Lazarevac, src kolubara\nNakon pobede nad Metalcem, Lazarevčani su u Beogradu, u okviru 20. kola Košarkaške lige Srbije, savladali i ekipu Dynamic VIP, rezultatom 79:73. Trijumf u hali „Ranko Žeravica“ bio je deseti a zeleno crni imaju i toliko poraza tokom takmičenja u Prvoj ligi. Posle odigranih 20 kola, Kolubara se nalazi na sedmom mestu sa 30 bodova.\nU Hali sportova „Ranko Žeravica“ viđena je dobra utakmica sa dosta atraktivnih poena. Domaća ekipa Dynamic VIP bila je favorit u 20. kolu, ali su Lazarevčani odigrali najbolje kad je bilo najpotrebnije, a trojke Simića i Šparovića u poslednjim minutima donele su važnu pobedu Kolubari. Ovo je bila druga vezana pobeda Kolubare u gostima, koja će igračima dati još veće samopouzdanje za naredne susrete, izjavio je Nikola Simić.\nJedan od najmlađih igrača u redovima Kolubare i velika uzdanica kluba u budućnosti, Uroš Plavša, pozvao je sve navijače da u utorak 18. februara dođu u SRC „Kolubara“ i pomognu igračima da osvoje nove važne bodove u susretu sa užičkom Slobodom.\nShare the post "Košarkaši Kolubare preko Dynamica do nove pobede"\n← Izložba škole crtanja, slikanja i vajanja „Dule Karaklajić“ u lazarevačkoj biblioteci\nU Lazarevcu treća akcija dobrovoljnog davanja krvi od početka godine →


srbijasport.net - CG Fudbal - Vesti\nPetak, 15.11.2019 14:22\nMilisavljević: Bitno je da znamo šta i koliko hoćemo\nZlatiborci se spasili, uzeli "slađi" bod!\nOslabljena Sremčica ide na megdan "energetičarima"\nPlavo-beli u četvrtfinalu Kupa Beograda\nNovi poraz Igokee\n15.07.2014 10:38 CG Fudbal\nLŠ: Šerif - Sutjeska\nAktuelni šampion naše zemlje ekipa Sutjeske, večeras od 19 časova igra protiv Šerifa prvi meč 2. kola kvalifikacija za Ligu Šampiona.Pred izabranicima trenera Tomića je veoma težak zadatak. On je na jučerašnjem obraćanju novinarima u Moldaviji kazao da će se Sutjeska boriti do kraja. On je takođe rekao da je prošlogodišnji rezultat iskustvo...\n12.07.2014 14:32 CG Fudbal\nSutjeska dobila pojačanje u veznom redu\nSrpski internacionalac Stevan Kovačević novi je fudbaler Sutjeske. On je u redove našeg šampiona stigao iz Inđije, a igra u vezom redu. Kovačević (26) je rođen u Kragujevcu, a izdanak je omladinske škole Partizana. Igrao je za Radnički iz Obrenovca, a nakon toga se preselio u Portugal gdje je nastupao za Naval i Sporting Kovilju. 2010. godine se vratio u Srbiju i u ekipi...\n03.07.2014 13:35 CG Fudbal\nLE: Čelik – Koper u 17:30 časova\nFudbaleri Čelika ugostiće danas u Nikšiću sastav Kopra u meču 1. kola kvalifikacija za LE. Prvotimac Čelika i jedan od najboljih igrača "metalurga" Predrag Videkanić kazao je za naš portal da će on i njegovi saigrači dati maksimum u današnjem okršaju na stadionu "kraj Bistrice". - Daćemo sve od sebe na ovom meču. Nismo dobro upoznati sa kvalitetom protivnika i...\n08.06.2014 21:38 CG Fudbal\nBerane novi prvoligaš\nOdigrani su revanš mečevi baraža za popunu 1. Telekom CFL. Berane je napravilo senzaciju! Slavili su izabranici trenera Jovovića pred domaćim navijačima nad ekipom Mornara 2-0. Golove za domaću ekipu postigli su Huremović i Vuković. U prvom duelu ova dva sastava Mornar je na “Topolici” slavio 1-0. Mogren je pred svojom publikom savladao ekipu Jezera 4-0. Golove za “žutu podmornicu” postigli su...\n07.06.2014 16:34 CG Fudbal\nMladost "rekonstruiše" ekipu\nPrelazni rok još uvijek nije počeo, a Mladost već pravi planove za narednu sezonu. Dres ekipe sa Starog aerodroma u narednoj sezoni neće nositi čak 11 fudbalera! Radi se o : Milošu Dragojeviću, Ristu Lakiću, Omega Robertsu, Filipu Mitroviću, Gavrilu Petroviću, Draženu Anđušiću, Petaru Vukčeviću, Aldinu Kalaču,...\n03.06.2014 16:33 CG Fudbal\nKazne za Ibar i Sutjesku\nDisciplinska komisija Fudbalskog saveza Crne Gore na danas održanoj sjednici kaznila je Sutjesku novčanom kaznom u iznosu od 700,00 zbog slabe organizacije utakmice 32. kola Telekom 1.CFL koju su izabranici trenera Radojičića odigrali protiv Lovćena. Komisija je odredila novčanu kaznu u iznosu od 800,00 eura za FK “Zabjelo” zbog slabe organizacije utakmice 32. kola Druge lige...\n31.05.2014 10:23 CG Fudbal\nPočela rekonstrukcija terena Gradskog stadiona pod Goricom\nBušenjem odvodnih bunara i proširenjem postojećih drenažnih kapaciteta, danas su počeli radovi na rekonstrukciji terena Gradskog stadiona pod Goricom koji finansira UEFA u saradnji sa Fudbalskim savezom Crne Gore. Radovi predviđaju uklanjanje postojećeg terena sa svim podlogama, postavljanje novog drenažnog sistema i sistema za automatsko navodnjavanje terena sa novim dovodima...\n25.05.2014 11:39 CG Fudbal\nSutjeska na korak od titule\nFudbaleri Sutjeske su nakon današnjeg remija sa Lovćenom (1-1) na korak od odbrane šampionske titule. Oni u posljednjem kolu na svom terenu treba da savladaju otpisani Dečić i titula će ostati u Nikšiću. Nikšićani su i danas mogli ovjeriti trofej jer su od 9.minuta golom Radonjića vodili. Promociju im je odložio Nikola Draganić koji je u 82.minutu postavio konačnih...\n09.05.2014 16:28 CG Fudbal\nAšćerić: Biće teško protiv Zete\nU Radanovićima sjutra igraju utakmicu 30. kola 1.CFL domaći Grbalj i Zeta iz Golubovaca. Grbalj je sa četiri osvojena boda iz zadnja dva meča izašao iz neprijatne situacije u kojoj se našao, baš kao i Zeta koja je pobjedom nad ekipom Mladosti u prošlom kolu na kratko odahnula što se tiče borbe za opstanak. Ubojiti napadač "trikolora" Nikola Ašćerić...\n28.04.2014 11:48 CG Fudbal\nDruga liga: Lider srušen na Zlatici\nFudbaleri Koma savladali su lidera Druge lige, ekipu Bokelja rezultatom 1:0. Zlatičani su sa tri boda osvojena u duelu sa Kotoranima smanjili zaostatak u odnosu na ekipe koje se nalaza na mjestima koja vode u baraž za plasman u Telekom 1. CFL. Drugoplasirana Zora osvojila je samo boda na gostovanju Cetinju, kao i trećeplasirano Jezero koje je pred svojim navijačima remiziralo sa Bratstvom....\n13:25 Sakić traži više profesionalnosti i energije\n12:47 IHL: Novi het-trik Čegrinceva u Novom Sadu\n11:53 Leskovčani idu u Jagodinu da se nadigravaju\n07:13 Kuljića brinu oscilacije u igri\n05:47 Derbi u Lazarevcu na superligaškom nivou\n14.11.2019 EL: Realu El Klasiko\n14.11.2019 Oslabljena Sremčica ide na megdan "energetičarima"


Modrić dobitnik zlatne lopte u izboru "Frans fudbala" - Fudbalske zanimljivosti - Svet Fudbala\nPARIZ – Kapiten fudbalske reprezentacije Hrvatske Luka Modrić osvajač je Zlatne lopte namenjene najboljem fudbaleru sveta za 2018. godinu u prestižnoj anketi „Frans fudbala“.\nKako je sinoć saopšteno na ceremoniji u Parizu, Modrić je dobio 753 poena u glasanju novinara i dopisnika francuskog lista iz celog sveta, i ubedljivo pobedio ispred Portugalca Kristijana Ronalda (476 bodova).\nKapiten hrvatske reprezentacije Luka Modrić otkrio je da je njegov bivši trener u Real Madridu Zinedin Zidan predvideo da će jednog dana osvojiti Zlatnu loptu „Frans fudbala“.\nModrić je sinoć, na svečanosti u Parizu, proglašen za najboljeg fudbalera sveta u godini ubedljivim brojem glasova (753), ispred Portugalca Kristijana Ronalda (476) i Francuza Antoana Grizmana (414).\nPored ove prestižne nagrade Modrić je dobio priznanje od UEFA i FIFA kao najbolji igrač godine, a proglašen je i za najboljeg igrača Mundijala 2018.\nTagged Frans fudbalLuka ModrićNajbolji igračzlatna lopta


Pronađena masovna grobnica u Nigeriji - Sputnjik Srbija\n21:14 24 Februar 2021\n20:16 10.04.2016 (osveženo 20:17 10.04.2016) Preuzmite kraći link\nNigerijska obaveštajna agencija je saopštila da je grobnica pronađena u šumi Umuanji u državi Abija, gde je sedište pokreta „Domorodački narod Biafre“ (IPOB).\nU saopštenju izdatom u subotu uveče, tajna služba tvrdi da je ovaj pokret oteo pet pripadnika plemena Hausa Fulani, prenosi AFP.\nPretpostavlja se da su ih otmičari ubili i zakopali, a njihova tela su pronađena među još 50 drugih neidentifikovanih osoba, rekao je portparol službe Toni Opujo.\n„Dosadašnja istraga i hapšenja otkrila su da su elementi iz IPOB izveli ovu strašnu akciju“, rekao je on.\nIPOB je osnovao Namdi Kanu, koji je trenutno u zatvoru i koji se smatra liderom kampanje za separatističku državu Bijafru, skoro 50 godina pošto je prethodno jednostrano proglašenje nezavisnosti izazvalo brutalni građanski rat.\nmasovna grobnica, Domorodački narod Bijafre, Namdi Kanu, Nigerija


DRI: Milioni dinara sumnjivo deljeni u DVP 'Hidrosrem'\nIzvor: Radio 021, 11.Sep.2019, 17:17 (ažurirano 02.Apr.2020.)\nDRI: Milioni dinara sumnjivo deljeni u DVP "Hidrosrem"\nDržavna revizorska institucija utvrdila je brojne nepravilnosti poslovanja Vodoprivrednog društva "Hidrosrem" iz Sremske Mitrovice, kada su u pitanju javne nabavke, obračun i isplata zarada, naknada zarada i ostalih ličnih rashoda i uplata dobiti u toku 2018. godine.\nNaime, ovo društvo koje je u stopostotnom vlasništvu Republike Srbije, nije donelo akt kojim se bliže određuje postupak javnih nabavki, a ni godišnji plan javnih nabavki.\nPostupci koji su sprovedeni >> Pročitaj celu vest na sajtu Radio 021 << ne evidentiraju se, niti se dostavljaju Upravi za javne nabavke.\nIzvršene su javne nabavke u vrednosti od 11.3 miliona dinara, bez sprovedenog postupka, iako nisu postojali razlozi za to. Društvo je za izvršenje ugovora o javnoj nabavci sa naručiocem JVP "Vode Vojvodine" na izgradnji crpne stanice "Jegrička" angažovalo podizvođače za izvođenje radova u vrednosti od 6.9 miliona dinara, koji nisu navedeni u ponudi i ugovoru.\nTakođe, nisu primenjivane odredbe Zakona o privremenom uređivanju osnovice za obračun i isplatu plata, odnosno zarada i drugih stalnih primanja kod korisnika javnih sredstava, više su obračunate i isplaćene zarade za 9.6 miliona dinara. U 2018. godini takođe je zasnivan radni odnos sa novim licima na određeno vreme i privremeno-povremenim poslovima u broju koji prelazi 10 odsto od ukupnog broja zaposlenih na neodređeno vreme, bez saglasnosti tela Vlade, što nije u saglasnosti sa Zakonom o budžetskom sistemu.\nRevizor je utvrdio i da je društvo za 2018. godinu isplatilo bruto zaradu direktoru u iznosu većem od zakonom utvrđene maksimalne zarade za 271.000 dinara. Naime, mesečna zarada direktora Društva tokom prethodne godine iznosila je od 224 hiljade dinara, do 344 hiljade dinara bruto, dok je maksimalna zarada utvrđena za 2018. godinu iznosila 231 hiljadu dinara.\nOve nepravilnosti zajedno čine blizu 20 miliona dinara, koji su potrošeni i evidentirani na načine koji nisu u skladu sa zakonima.\nNakon posete "Hidrosremu", DRI je preporučila da se donese akt, koji bliže uređuje postupak javne nabavke, kao i da se nabavke nadalje pravilno evidentiraju i dostavljaju Upravi. Naloženo je i da se primenjuje odgovarajuća osnovica zarade i da se visina zarade uskladi sa Zakonom o utvrđivanju maksimalne zarade u javnom sektoru.\nPretežna delatnost "Hidrosrema" je izgradnja hidrotehničkih objekata, a pored toga, Društvo se bavi i izgradnjom mostova i tunela, izgradnjom cevovoda, rušenjem objekata, kao i postavljanjem vodovodnih, kanalizacionih, grejnih i klimatizacionih sistema. Društvo obavlja i uređenje vodotoka i zaštitu od štetnog dejstva voda, što se odnosi na odbranu od poplava i održavanje sistema za navodnjavanje i odvodnjavanje.


021 641 1900, 021 641 3900\nOd malog preduzeća u Sremskoj Kamenici sa svega pet zaposlenih 1976. godine, za nešto više od tri decenije, nastalo je ugledno društveno preduzeće "Novi Sad - Gas" sa 80 zaopslenih, na čelu kojeg je generalni direktor Jovan Vujanović. Danas je to firma za distribuciju prirodnog gasa, izgradnju gasovoda, merno-regulacionih stanica i distributivnih gasnih mreža. Osim toga, preduzeće uspešno izvodi unutrašnje gasne instalacije, projektuje gasovodne sisteme i prodaje gasnu opremu i gasna trošila.\nO živo prisutnoj viziji menadžera Vujanovića i njegovih saradnika slikovito govori i postavljanje labaratorije, najmodernije na Balkanu, za kontrolu merača, kao i najsavremenije vozilo-ispitivač iz Italije, koje ide trasom i dnevno može da očita i pregleda i do 30 km podzemne gasovodne mreže.\nMeđu našim značajnijim investicijama svakako je izgradnja Stanice za gas u JGSP-u "Novi Sad", vredna 700.000 evra, koju finansira gradska uprava, jer ovaj grad to treba i zaslužuje - podvlači Vujanović, koji domaćinskim odnosom prema firmi i ličnim primerom motiviše i ostale zaposlene. Stalno im ponavljam da je DP "Gas" njihova "kuća broj jedan" i kako budemo radili u "kući broj jedan", toliko ćemo moći da trošimo u "kući broj dva" s porodicom - poručuje prvi čovek ove prosperitetne razvojne firme, koja u stopu prati, a često i inicira ubrzani razvoj grada Novog Sada i preobražaj vojvođanske prestonice i cele regije.\nO uspehu ovog "gasnog krvotoka" čitavog regiona dovoljno svedoči i više od 30 priznanja, diploma i drugih nagrada kojima je "Novi Sad - Gas" odato priznanje za svakodnevni rad na terenu i sveukupno stvaralaštvo i pomaganje mnogih kulturnih, sportskih i društvenih ustanova, odnosno značajan udeo u podizanju kvaliteta života u gradu, Pokrajini i Republici u celini.


Danas odluka o prekidu protesta na JarinjuU nešto manjem broju neo prethodnih dana građani severnog Kosova proveli su još jednu hladnu noć na mestu gde su pre tri dana blokirali radove naizgradnji objekata za integrisano upravljanje prelazima.\nČanovi Udruženja AŞIK Ferki žele izač van MamušeKulturna i umjetničko Udrzženje "AŞIK Ferki" koja njeguje i čuva tursku tradiciju u Mamuši nastavlja sa dvije grupa aktivnosti. Dok je u prošlosti broj djevojka koje plešu je bilo je nizakdok danas njihov broj premašuje broj dječaka.\nJoš nema potpunog sporazuma o provedbi IBM-aOd narednog ponedjeljka na graničnim prijelazima Merdare i Jarinje, kada će početi operativna provedba sporazuma o integriranom upravljanju granicom, srpski građani na sjeveru Kosova ne trebaju plaćati carinu za robu koju uvoze iz Srbije sve dok radne grupe ne dogovore konačan dogovor o pojedinostima, o tome gdje će u budućnosti ići sakupljeni prihodi sa carina iz tog dijela.\nDijalog ili ratBivši ministar vanjskih poslova Kosova Skënder Hyseni izjavio je da je normalizacija odnosa sa Srbijom u interesu Kosova. On je u intervjuu za list "Express", rekao da dijalog trebaju podržati i poslanici opozicije jer je alternativa ovom procesu samo rat.\nKacin za nastavak dijalogaIzvestilac Evropskog parlamenta za Srbiju Jelko Kacin sastao se jučer u Briselu sa Ilirom Deda, izvršnim direktorom Centra za Istraživanje iRazvojne Politike. Oni su razgovarali kako pomoći civilnom društvu na Kosovu, u svjetlu dijaloga Beograd-Priština, o zaštite manjina, slobode medija, pripremu i odr\_avanje izbora, te započeti proces sklapanja Sporazuma o stabilizaciji i pridruživanju (MSP) između Kosova i EU.\nKosovski Srbi sa državnim vrhom SrbijeTakoyvani predsednici opština sa severa Kosova došli su danas oko 15 sati u zgradi Predsedništva Srbije kako bi sa državnim vrhom razgovarali o sprovođenju sporazuma o integrisanom upravljanju prelazima (IBM).\nDačić: Bez poštovanja garancija - suspenzija sporazumaPremijer Srbije Ivica Dačić izjavio je da se postojeće stanje na prelazima sa Kosovom neće menjati i ocenio da Srbi nemaju razloga za proteste jer, kako je rekao, ako garancije koje je dobio u Briselu ne budu ispoštovane, Srbija će istog trenutka suspendovati sporazum.\nJedan od aktuelnih ambasadora - predstavnik Kosova u SrbijiPremijer Hašim Tači je na posebnom sastanku upoznao članove svog kabineta o poslednjem susretu, trećem po redu, sa predsjednikom Vlade Srbije Ivicom Dačićem koji se održao, u utorak, 4. decembra u Briselu u okviru dijaloga između Prištine i Beograda, a uz posredovanje Evropske unije.\nNavijaći već u Mitrovici: Spremaju se neredi na severu Kosova!U narednih nekoliko dana na administrativnim prelazima Jarinje i Brnjak biće isprovocirani veliki neredi, po ugledu na jul prošle godine, kada je zapaljeno Jarinje. U glavnim ulogama navijači, u toku dana na Kosovu pristigao prvi kontingent navijača Zvezde, Partizana i Rada, večeras se očekuju navijači banjalučkog Borca i Vojvodine, saznaje Telegraf.\nPodgorica i Priština uskoro razmenjuju ambasadoreCrna Gora i Kosovo razmeniće uskoro ambasadore, čime će uspostaviti pune diplomatske odnose, najavili su danas predsednici Filip Vujanović i Atifete Jahjaga.\nPočeli radovi na poboljšanju infrastrukture Poslovne ParkGradonačelnik Prizrena , Ramadan Muja sa saradnicima, posjetio radove na poboljšanju infrastrukture poslovni park,vrha za koju je dodjeljeno od strane Direktorijata za Turizam i Ekonomski Razvoj u iznosu 150 hilada eura.\nTursko Kazalište iz Makedonije gostuje u subotu u PrizrenuMakedonsko Tursko Kazalište subotu gostuje s početkom u 19:30 sati u Domu Kulture u Prizrenu gdje će predstaviti predstavu "Hepsi Oğlumdu" ("Svi moji sinovi"), koji je napisao Arthura Miler ,u režiji Aleksandra\nKrasnići: O koaliciji odlučuje predsjedništvo partijeU poslednjim danima plasirana su različita mišljenja o promjeni vladajućih koalicionih partnera. Međutim ulazak Alijanse za budućnost Kosova u vladi je već izvestan. Generalni sekretar PDK-a, Jakup Krasnići je izjavio uveče za KTV da je o promjeni koalicionog partnera neophodna saglasnot predsjeništva partije nakon izvršene procjene razloga. S druge strane, Ramuš Haradinaj se nudi aktuelnoj vladi, ali i uslovljava mjestom premijera.\nSrpska Crkva protiv sprovođenja IBM Patrijarh srpski Irinej negirao je u četvrtak da je Sinod (crkvena vlada) Srpske pravoslavne crkve (SPC) uputio pismo državnom vrhu povodom stanja na Kosovu.\nHoxhaj se sastao s ambasaodrom Portugalije na KosovuMinistar vanjskih poslova Republike Kosovo, Enver Hoxha, primio je veleposlanika Portugala u Mađarskoj, nerezidenta na Kosovu, Antonio Jorge Mendes.Ministri Hoxhaj obaviješteni Mendes veleposlanika za napredak u Republici Kosovo i koraci u procesu integracija.\nEksplozija na sjeveru KosovaNepoznate osobe bacile su oko 10.30 časova eksplozivnu napravu u ulici Kralja Petra Prvog u sjevernom dijelu Mitrovice, povrijeđenih nije bilo, ali je pričinjena materijalna šteta na obližnjoj zgradi.


eKapija | Virtuelni Money Meetup - Štednja i oprez na internetu nikada važniji\nIzvor: eKapija+ | Četvrtak, 01.04.2021.| 14:10\nVirtuelni Money Meetup - Štednja i oprez na internetu nikada važniji\nNevena Milutinović, Ivan Kozić i Karolina Herbut, moderatorka panela (Foto: Jovana Džopalić)\nKoliko štednja doprinosi finansijskoj sigurnosti? Kakvi su saveti roditeljima za razvoj odgovornog odnosa dece prema novcu? Koliko su sajber svet i sigurnost plaćanja postali deo naše svakodnevnice na internetu? Više o svemu saznajte u novom blogu Erste Banke, u kome su rezimirane korisne informacije i saveti iz oblasti štednje sa Virtuelnog Money Meetup-a.\nOvogodišnju Svetsku nedelju novca Erste Banka je, između ostalog, obeležila i podrškom konferenciji Virtuelni Money Meetup, koju organizuje Centar za finansijsku edukaciju i osnaživanje (CEFIN). Ovaj događaj već treći put okuplja sve one koji žele da poboljšaju svoju finansijsku pismenost i nauče da donose bolje finansijske odluke. Ovom prilikom mogli su da dobiju korisne informacije i savete iz oblasti štednje, investiranja, preduzetništva, onlajn plaćanja i sajber bezbednosti.\nSvoje znanje i dugogodišnje iskustvo o štednji i investiranju u budućnost – kroz prizmu štednje za školovanje deteta, privatnih penzija i osiguranja – podelili su Nevena Milutinović, direktorka filijale Erste Banke, i Ivan Kozić, Key Account Manager Sektora za saradnju sa eksternim partnerima Wiener Städtische osiguranja.\nNevena Milutinović približila je prisutnima značaj štednje, kao i svoj pristup u savetovanju klijenata kad je reč o njihovoj finansijskoj stabilnosti.\nNevena Milutinović direktorka filijale Erste Banke (Foto: Jovana Džopalić)\n- Naše klijente uvek pitam na koji način razmišljaju o štednji. Štednja doprinosi finansijskoj sigurnosti svakog od nas i uvek je stvar izbora, a ne mogućnosti. Dobro je i korisno da otvorimo dodatni štedni dinarski ili devizni račun na koji možemo odvajati novac sa tekućeg računa u određenom iznosu ili procentu. Na taj način čuvamo novac sa strane, ujedno i sprečavajući sebe da nepotrebno trošimo. Za to možemo da koristimo trajni nalog, koji je besplatan - objasnila je ona, dodajući da je finansijsku sigurnost mnogo lakše ostvariti kada imamo plan.\nGovoreći o razvijanju odgovornog odnosa prema novcu kod dece, Nevena je imala brojne savete za roditelje, od dobrih praksi koje već mogu da primenjuju kod kuće, do bankarskih proizvoda koji su namenjeni ovoj svrsi.\n- Štednja od malih nogu u velikoj meri utiče na građenje i razvijanje dobrih finansijskih navika kod dece. Deca treba da znaju da je novac rezultat našeg rada, da bankomat ne izbacuje tek tako novčanice. Važno je učiti ih da imaju cilj svoje štednje, da stavljanjem novca ili džeparca sa strane na račun vremenom mogu kupiti sebi nešto što žele, možda neku igračku koju u određenom trenutku ne mogu da priušte. Na taj način razvijaju svoj odnos prema novcu. Iz ličnog i iskustva na poslu, mogu da kažem da deca često imaju više ušteđevine nego roditelji, jer imaju jasan cilj - zaključila je ona.\nKad je reč o finansijskoj sigurnosti i dobrobiti dece, odlična ideja je da roditelji otvore deci štedni račun, podsetila je Nevena i dodatno objasnila kako funkcioniše ovaj vid štednje.\n- Na taj račun mogu uplaćivati novac koji će biti osnova sigurne budućnosti njihovog deteta. Često se dešava da dete, odnosno njegovi roditelji, dobiju novac na poklon čim se dete rodi. Novac na štednom računu može biti oročen li ne, njime roditelj raspolaže do punoletstva deteta. Za isti račun može biti ovlašćen i drugi roditelj. Kad je u pitanju oročena dečja štednja, mogu aktivno uplaćivati dodatni novac na glavnicu, koji će imati ročnost koju su na početku definisali. Dečja štednja nema automatsko ponovno oročenje po isteku roka, za razliku od obične oročene štednje morate doći da ponovo oročite novac.\nIvan Kozić je prisutnima detaljnije predstavio brojne prednosti osiguranja, istakavši da nam polisa pruža mogućnost da planiramo svoje važne finansijske periode u budućnosti, poput školovanja deteta ili boljeg životnog standarda kada prestanemo da radimo, a da pritom imamo pokriće za neželjene situacije: "Suština osiguranja se ogleda kroz pokrića koje polisa može da nam pruži tokom njegovog trajanja. Dodatna vrednost je što će nam akumulirana sredstva biti dostupna po isteku polise. Ugovor o osiguranju nam pruža zaštitu tokom njegovog trajanja, a nakon što istekne, imamo prikupljeni iznos kojim možemo da raspolažemo. Mešovito osiguranje života predstavlja kombinaciju upravo doživljenja po isteku polise i pokrića za neželjeni slučaj tokom trajanja osiguranja."\nObratite pažnju, da se ne biste "upecali"\nO sigurnosti prilikom plaćanja na internetu, temi koja je postala izuzetno važna tokom pandemije, govorili su Marija Mutić, koordinatorka programa finansijske edukacije Erste Banke i Sanja Kekić, predsednica Udruženja ISACA, koja kao nezavisna poslovna savetnica pomaže organizacijama da upravljaju svojim sajber rizicima i rizicima koji se odnose na privatnost podataka.\nSanja Kekić, predsednica Udruženja ISACA, Marija Mutić, koordinatorka programa finansijske edukacije Erste Banke (Foto: Jovana Džopalić)\n- Sajber svet polako i sigurno postaje naša svakodnevica, a smatram da je izuzetno važno da se stručni ljudi bave ovom oblašću, kako bi pomogli drugima da budu bezbedni. Korona je donela vrlo povoljnu situaciju za one koji vrebaju na internetu i bave se onlajn prevarama, i sada mogu mnogo bolje i više time da se bave. Podaci EU pokazuju da su fišing napadi tokom pandemije i karantina povećani za čak 600 procenata - rekla je Sanja Kekić, istakavši da je fišing trenutak kada se "upecamo" u zamku prevaranta, najčešće u formi mejla koji stiže od osobe koju poznajemo i kojoj verujemo ili kao primamljiva poruka koja sa sobom navodno donosi i potencijalnu korist.\nFišing napadi mogu biti i poruke, recimo – u kojim se određeni proizvod poznatog brenda prodaje po niskoj ceni ili poklanja. Na taj način, prevaranti pokušavaju da izvuku informacije o finansijskim računima, dok su u trenutku pandemije posebno aktuelni oni koji imaju veze sa vakcinacijom, sa ciljem prikupljanja ličnih podataka.\n- Osnovni način zaštite od ovakvih napada je detaljna provera da li je mejl adresa sa koje smo dobili poruku u redu, odnosno da li smo pre svega uopšte i očekivali taj mejl. Takođe, od izuzetne važnosti je i da ne otvaramo linkove i priloge koji se nalaze u poruci – bez njihove prethodne, detaljne provere. Hakeri imaju mogućnost da dešifruju lozinke, a posebnu ulogu tu igraju psiholozi koji su takođe članovi njihovih organizacija. Oni imaju zadatak da proučavaju ličnosti koje su na meti napada, kako bi analizom i istraživanjem došli do vaše šifre – sa posebnim akcentom na datume rođenja, imena dece, ljubimaca... Upravo iz tog razloga preporuka jeste da vaše lozinke ne sadrže nešto što je lično i lako prepoznatljivo, odnosno da one sadrže slova, brojeve, specijalne karaktere i znakove interpunkcije, pa čak i da budu napisane ćiriličnim pismom – jer hakerski napadi mahom dolaze iz inostranstva. Takođe, sve bankarske transakcije izvršavajte sa kućnih internet mreža, nemojte raditi sa otvorenih javnih mreža jer su tada rizici ovakvih napada procentualno najveć - naglasila je Marija Mutić.\nTreći, poslednji panel bio je posvećen preduzetništvu za mlade i početnike, i na njemu je bilo reči o motivima za pokretanje posla, prilikama koje se otvaraju kroz preduzetničke poduhvate i potrebnim ulaganjima na tom putu.\nUkoliko ste zainteresovani i niste stigli da ispratite događaj, snimak Virtuelnog Money Meetup-a možete pogledati na ovom linku.\nSvetska nedelja novca usmerena je na podizanje finansijske pismenosti i razvoj preduzetničkih veština od najranijeg uzrasta. U ovoj globalnoj inicijativi koja se organizuje od 2012. godine, aktivnosti su sprovođene u 175 država širom sveta. Organizacija za ekonomsku saradnju i razvoj (OECD) ovogodišnje obeležavanje organizuje pod sloganom "Vodite računa o sebi, vodite računa o svom novcu", uvažavajući posebne izazove sa kojima se susrećemo tokom aktuelne pandemije.\nCentar za finansijsku edukaciju i osnaživanje\nVirtuelni Money Meetup


NAJNOVIJA ISTRAŽIVANJA POKAZALA: Antitela posle korone ostaju u telu četiri meseca | Novosti.RS\nNAJNOVIJA ISTRAŽIVANJA POKAZALA: Antitela posle korone ostaju u telu četiri meseca\n02. 09. 2020. u 11:40\nNIVO antitela na novi korona virus povećala se i ostala stabilna četiri meseca kod više od 90 odsto pacijenata na Islandu koji su preboleli Kovid 19, pokazala je studija objavljena u utorak.\nPrethodne studije su pokazale da je nivo antitela znatno pao za samo nekoliko meseci nakon oporavka od Kovida 19, zbog čega se postavljalo pitanje trajanja stečenoga imuniteta.\nDa bi stekli sliku o tome koliko je ljudi na Islandu bilo zaraženo novim korona virusom i saznali više o imunitetu nakon oporavka od bolesti, istraživači su merili nivo antitela više od 30.000 Islanđana.\nNa osnovu dobijenih rezultata, procenili su da je zaraženo bilo oko jedan odsto stanovništva. Iz te grupe, 56 odsto imalo je dijagnozu potvrđenu standardnim PCR laboratorijskim testom. Kod 14 odsto bolest nije zvanično dijagnostifikovana, ali su bili u karantinu nakon izloženosti virusu. Kod preostalih 30 odsto analiza antitela pokazala je da su prethodno bili zaraženi.\nKod 91 odsto od 1.215 osoba kojima je zaraza potvrđena PCR testom, nivo antitela je rastao tokom prva dva meseca nakon dijagnoze, a zatim dostigao najvišu tačku na kojoj se zadržao, naveli su istraživači.\nREVOLUCIONARNO OTKRIĆE ULIVA NOVU NADU: I ljudi koji nisu preležali Kovid-19 mogu da razviju imunitet na virus zahvaljujući ovome\n03. 08. 2020. u 09:09\nKorona virus virus korona antitela imunitet


Komersant: Đukanović je za nastavak evrointegracija i normalizaciju odnosa sa Rusima - CdM\nKomersant: Đukanović je za nastavak evrointegracija i normalizaciju odnosa sa Rusima\nNa jizborima u Crnoj Gori pobedio je lider vladajuće koalicije Milo Đukanović koji se u vrijeme kampanje zalagao za nastavak evroatlantstkog puta zemlje, ali je pri tom izrazio spremnost za izgradnju dobrih odnosa sa Rusijom, piše današnji moskovski dnevnik Komersant.\n<<<Ðukanović predsjednik, Bojanić gubitnik u ime drugih, Vuksanović porazila Krivokapića<<<\nList piše da se Đukanović od samog početka smatrao glavnim pretendentom na pobjedu, a da je samo pitanje bilo da li će pobijediti u prvom ili drugom krugu, dodajući da je upravo on posljednjih četvrt vijeka bio faktički lider Crne Gore, prenosi Beta.\n<<<Crna Gora dobila predsjednika: Đukanoviću 53,8 odsto glasova, Bojaniću 33,5, Vuksanović 8,3<<<\nGlavna teza Đukanovića u predsjedničkoj kampanji bila je da na predsjedničkim izborima treba da pobijedi evropska Crna Gora, jer će, u suprotnom biti podvrgnuti preispitivanju i njena nezavisnost i članstvo u NATO i put u EU, navodi Komersant.\n“Trudićemo se da što prije normalizujemo odnose sa Moskvom. Odgovarajuće instrukcije dobio je i naš novi ambasador”, rekao je neimenovani izvor Komersanta u Đukanovićevom okruženju.\nTagoviCrna Gora Milo Đukanović Rusija


Italijanski investitori: Dolazak DFC-a u Beograd je "win-win"\nItalijanski investitori: Dolazak DFC-a u Beograd je „win-win“\nTanjug 17. septembra 2020. 15:38\nBEOGRAD/NOVI SAD – Predstavnici italijanske privrede u Srbiji najavljeni dolazak američke razvojne agencije DFC u Srbiju za Tanjug ocenjuju kao veoma dobru vest ili kako se izrazio predsednik Komore italijansko-srpskih privrednika Đorđo Markeđani (Giorgio Marćegiani) kao „win-win“ situaciju.\n„Ovo definitivno vidimo kao ‘win-win’ situaciju, ali i kao udruženu, komplementarnu investiciju sa evropskim“, kaže u izjavi za Tanjug Markeđani.\nOna navodi da je u kratkoj anketi među italijanskim kompanijama, članicama udruženja, iskazan pozitivan stav prema najavi otvaranja ove kancelarije.\n„Najavljenim investicijama u infrastrukturu, kao što su putevi i železnice, mogao bi da se nadomesti pad stranih investicija u jednom delu ove godine, koji je izazvan ekonomskom i zdravstvenom krizom u kojoj se zbog epidemije korona virusa našao čitav svet“, ističe Brajović.\nPrema njenim rečima, italijanski investitori, baš kao i srpski, otvaranje kancelarije američke razvojne banke u Beogradu, vide u svetlu daljeg ekonomskog razvoja Srbije i kao mogućnost da se lakše dođe do sredstava za likvidnost, poboljšaju uslovi tržišta i pojačaju kanali za nove investicije.\nUpitana da li su američke investicije konkurencija evropskim ili su one komplementarne, pogotovu što su neke od njih, kao što je auto-put Niš-Priština, bile deo Berlinske inicijative, a Brajović na to kaže da na konkurenciju ne treba apriori gledati kao na lošu stvar.\n„Dobro je da postoji konkurencija. Poznato je da na srpskom tržištu aktivno rade i evropske i kineske razvojne banke i brojni investitori koji Srbiju vide kao strateški pozicioniranu zemlju“.\nNadamo se, ističe Brajović, da će to što se sada naziva konkurencijom, zapravo biti jedna pozitivna konkurencija koja će doprineti novoj dinamici ekonomskih integracija u regionu i prevazilaženju svega što su bile barijere slobodnom protoku, roba, ljudi i kapitala.\nZato bi i iz ugla italijanskih investitora, infrastrukturni projekti koji bi nepristupačne krajeve učinili pristuapačnim, bili sjajna vest.\nI Makeđani, pozdravljajući dolazak američkih investicija u Srbiji poseban akcenat stavlja na mogućnost nastavka ulaganja u infrastrukturu.\nOn podseća da je Italija tradicionalni privredni partner Srbije, skoro 20 godina, te da je saradnja ostvarena na izuzetno visokom nivou kroz brojne zajedničke projekte ne samo u privredi, već i u kulturi, ekonomiji.\nStoga im, kaže on, nije potreban poseban ili povlašćen tretman koji bi tu saradnju potvrdio.\n„Zapravo, mi baš želimo da u Srbiju dođu investicije drugih zemalja, naročito u oblasti infrastrukture, kao podrška biznisu, transparentnosti i borbi protiv sive ekonomije“, navodi Markiđani.\nOn posebno pozdravlja mere Vlade Srbije koje, kako kaže, ne samo da pomažu ekonomiju, već doprinose i suzbijanju sive ekonomije.\n„Pozdravljamo sve ono što će poboljšati poslovni ambijent u Srbiji. Za mene nije najvažnije ono što ćemo raditi mi ili Amerikanci ili Nemci, nego ono što će doprineti da građani Srbije ostanu u ovoj zemlji. To je najvažnije“, zaključio je Markeđani.\nAmerički DFC će naredne sedmice, kako je dogovoreno sporazumom u Vašingtonu, otvoriti regionalnu kancelariju u Beogradu.


Bernanki: Potrebno više radnih mesta\nBroj novih zahteva za nadoknadu za nezaposlene, krajem januara se smanjio, čime je nastavljen petomesečni trend koji sugeriše da se američko tržište rada stabilizuje.\nAmerička administracija je danas saopštila da se broj nezaposlenih koji traže nadoknadu u nedelji koja se završila 29. januara, smanjio na 415 hiljada, što je smanjenje od 42 hiljade u odnosu na prethodnu nedelju.\nPredsednik Federalnih rezervi, Ben Bernanki, medjutim ocenjuje da su američki poslodavci i dalje "neradi" da zapošljavaju nove radnike, pa je Sjedinjenim Državama potreban "duži period većeg otvaranja novih radnih mesta" kako bi došlo do oporavka. On je rekao da će proći "nekoliko godina" pre nego što stopa nezaposlenosti, koja već 20 meseci stoji iznad 9 odsto, značajnije padne.\nBroj molbi za nedeljnu nadoknadu za nezaposlene dostigao je maksimum marta 2009, kada je dostigao 651 hiljadu. Stopa nezaposlenosti u Sjedinjenim Državama je sada 9,4 odsto i analitičari predviđaju da bi mogla da poraste za 0,1 odsto kada vlada sutra objavi najnovije podatke. Sve u svemu, gotovo 15 miliona radno sposobnih Amerikanaca je bez posla.


► Đakovčani zbog incidenata odustali od odlaska na zadušnice\n"Nismo zaplašeni, ali ne želimo da nam se svaki verski praznik i poseta Đakovici i obilazak monahinja u crkvi Uspenja presvete Bogorodice politizuje", rekao je Stanojević agenciji Beta.\nĐakovčani su tražili od međunarodnih institucija da im obezbede osnovna načela demokratije, slobode, veroispovesti i omoguće posetu svojim kućama iz koje su proterani pre 18 godina a koje su i dalje uzurpirane.\n"Raseljeni Srbi iz Đakovice šalju poruku - vidimo se u Đakovici u miru!", dodao je Stanojević.\nU Đakovici je pre rata živelo oko 12.000 Srba, a danas četiri Srpkinje i to u crkvi - dve monahinje i dve starije žene.\nZimske zadušnice su sutra, 18. februara, kada se tradicionalno posećuju groblja i pale sveće na grobovima najbližih, ali i u hramovima, posle liturgija.\nVisoka predstavnica EU Federika Mogerini osudila je danas incident u kome je predsednik Srpske radikalne stranke Vojislav Šešelj gazio zastavu Hrvatske, zbog čega je delegacija te države...\nBrnabić: Nisam za to da se povuče Nacrt zakona o dostupnosti informacija\nPremijerka Srbije Ana Brnabić izjavila je danas da neće podržati predlog da se Nacrt zakona o dostupnosti informacija od javnog značaja povuče jer poštuje demokratske procedure i institute,...\nStantić (HGS): Incidenti koje izaziva Šešelj nedopustivi za civilizovano društvo\nPredsednik Hrvatskog građanskog saveza (HGS) Tomislav Stantić izjavio je danas da su incidenti koje je u Skupštini Srbije izazvao predsednik Srpske radikalne stranke (SRS) Vojislav Šešelj,...


Dačić: Srbiji danas treba sve i odmah : Nadlanu.com\nObjavljeno 30. avg 2013. / 16:57:34\n„Zato se među 11 novih članova Vlade nalazi više od polovine nestranačkih ličnosti“, rekao je Dačić.\nOn je poručio da Srbija ne sme da dozvoli da bude zemlja izneverenih očekivanja i propuštenih prilika, koja i dalje vodi bitke izgubljenih ratova i naglasio da Srbija mora da igra na pobedu.\nSednica parlamenta, na kojoj se raspravlja o novim članovima kabineta premijera Ivice Dačića, počela je danas nešto posle 15 sati reklamiranjem poslovnika, kako je navela opozicija, ili - opstruisanjem, kako je to nazvao predsednik Skupštine Nebojša Stefanović.\nPola sata pre početka sednice u parlament su pristigli novi i "stari" članovi Nemanjine 11.\nMeđu prvima je u parlament ušao kandidat za ministra kulture i informisanja Ivan Tasovac, a nedugo potom i proslavljeni vaterpolista, a sada kandidat za ministra sporta Vanja Udovičić.\nPrvi potpredsednik vlade Aleksandar Vučić, takođe, je došao u parlament, kao i premijer Ivica Dačić.\nIako su ministarstva finansija i privrede razdvojena izmenama i dopunama Zakona o ministarstvima, kandidati za ministre u tim institucijama, Lazar Krstić i Saša Radulović zajedno su ušli u Dom Narodne skupštine.\nI dojučerašnji poslanici, a sada kandidati za ministre Aleksandar Antić i Branko Ružić, došli su u zdanje na Trgu Nikole Pašića.\nU Dom Narodne skupštine pola sata pre zakazanog početka sednice stigao je i doskorašnjih ministar saobraćaja Milutin Mrkonjić, koji će se vratiti u skupštinske klupe.\nStigao je i Igor Mirović, koji će u rekonstruisanoj vladi biti ministar regionalnog razvoja i lokalne samouprave, kao i kandidat za ministra odbrane Aleksandar Rodić.\nU parlament su stigli i kandidat za ministra prosvete, nauke i tehnološkog razvoja Tomislav Jovanović, kao i Aleksandar Vulin koji bi u rekonstruisanoj vladi trebao da bude ministar bez portfelja zadužen za Kosovo i Metohiju.\nDijana Vukomanović izabrana je danas za novog šefa poslaničke grupe socijalista umesto Branka Ružića.\nOna će biti jedina žena među šefovima poslaničkih grupa u parlamentu.\nivica dačićrekonstrukcija vlade


Besplatne knjige, mjesečne karte, stipendije, praksa, samo su neke od mogućnosti koje privrednici u Srpskoj nude budućim srednjoškolcima da bi ih privoljeli da upišu zanat. Obućari, pekari, zidari godinama su deficitarna zanimanja u Srpskoj, a privrednici su uvjereni da je razlog što školstvo ne odgovara tržištu rada.\nZa učenike novoosnovanog smjera obućar modelar, u fabrici obuće Bema, pored knjiga, mjesečnih karata, dodatne stipendije i prakse u fabrici, nude i plaćen fakultet.\n"Djeca, nakon četiri godine, koja budu pokazala da imaju talenat i interes za modeliranje, za rukovođenje, jer ćemo ih pratiti tokom prakse ovdje, o trošku fabrike ići na školovanje na fakultet obućarski. Poslaćemo ih u Milano, da se tamo nauče modeliranju i kreiranju. Mi smo odlučili da ulažemo u taj kadar," kaže Marinko Umičević, tehnički direktor fabrike obuće "Bema".\nU "Bemi" planiraju da srednjoškolcima obezbijede i stipendiju, pored one koju daje Grad Banjaluka.\nPrivrednici kažu da reforma školstva mora da podrazumjeva stipendiranje deficitarnih zanimanja, što do sada nije bila praksa. U Uniji udruženja poslodavaca kažu da, pored dobrih uslova tokom školovanja, za zanatlije moraju da se obezbjede i veće plate.\n"Trenutno organizujemo sajam zanimanja gdje će poslodavci dati ponudu, kolika je to plata koju nude, eventualno neka stipendija, plaćanje obavljanja praktične nastave u preduzećima. Takođe smo razgovarali i oko određenih investicija određenih poslodavaca u škole, a i grad je obećao podršku", rekao je Saša Trivić predsjednik Unije poslodavanaca.\nSve su to, kaže Trivić, koraci ka dualnom sistemu obrazovanja za koji se već godinama bore. I to će, poručuje, biti jedan od načina da spriječe gubitak zanatskog kadra.\nTeoriju u učionicama, a praksu u preduzećima najavili su i u ministarstvu prosvjete. Sistem dualnog obrazovanja trebalo bi već od iduće godine da zaživi u Srpskoj, a podrazumijevaće dobru praksu i skromnu mjesečnu naknadu.


Naši auditori su eksperti vaših poslovnih procesa!Naša kompetentnost je garancija za stručno sproveden audit i za potvrđen nivo vaših proizvoda ili usluga. Naša kompanija se oslanja na više desetina kvalifikovanih i kompetentnih proverivača i tehničkih eksperata koji pored visokog znanja u oblasti standardizacije i menadžmenta sistema, poseduju i potrebno iskustvo. Kompetencija, stručnost i iskustvo auditora garantuje visoki nivo provera, olakšava korake procesa i stvara dodatnu vrednost klijentima.\nMi, u European-cert-u verujemo u to, da visoko profesionalnu uslugu možemo pružati našim klijentima po konkuretnoj ceni. Odvojeno rukujemo sa cenama i kvalitetom naših usluga: težimo vrhunskom kvalitetu, po konkurentnim cenama.\nPrilikom sertifikacionih i nadzornih audita prilagođavamo vašim potrebama i zahtevima! Našu glavnu prednost predstavlja naša fleksibilnost, koja olakšava obavljanje audita i ne remeti vaš svakodnevni rad.\nEuropean-cert doo od 2008. godine sarađuje sa European-cert Kft-om. Tokom rada stekao je poverenje više stotina poslovnih partnera. Naši sertifikati izdati od strane European-cert Kft-a su međunarodno prepoznatljivi i priznati. Poslovanje i sertifikaciju sistema obavljamo na osnovu važećih akreditacija, standarda i propisa.


BRAMERC OD BALKANSKIH POLITIČARA TRAŽI DA PODRŽE LOKALNE SUDOVE | Institute for War and Peace Reporting\nBRAMERC OD BALKANSKIH POLITIČARA TRAŽI DA PODRŽE LOKALNE SUDOVE\nTaj zahtev je usledio nakon što je pokrenut program poboljšanja saradnje između regionalnih kancelarija tužilaštava i Haškog tribunala.\nGlavni tužilac Haškog tribunala, Serž Bramerc (Serge Brammertz), pozvao je političare iz bivše Jugoslavije da podrže napore regionalnih tužilaca za ratne zločine u privođenju pravdi onih koji se sumnjiče za zločine počinjene u ratovima vođenim tokom devedesetih.\n„Tužioci ne deluju u praznom prostoru“, kazao je Bramerc.\n„Oni deluju u realnom svetu, u realnoj političkoj situaciji i mi se, naravno, veoma nadamo da će vlade, politička vođstva u svim zemljama regiona podržati sudstvo i obezbediti da javno mnjenje pruži podršku tim tužiocima da urade ono što im je posao.“\nBramerc je govorio na konferenciji tužilaca za ratne zločine iz Bosne, Srbije, Hrvatske, Makedonije i Crne Gore, koja je ove sedmice održana u Briselu sa ciljem podizanja nivoa njihove saradnje sa Međunarodnim krivičnim sudom za bivšu Jugoslaviju (MKSJ).\nPostojanje takve saradnje između Haškog suda i regionalnih sudova za ratne zločine sprečiće da, nakon zatvaranja tog suda, u bivšoj Jugoslaviji prestane kažnjavanje počinilaca zločina – kazao je Bramerc.\n„Ubuduće [kada MKSJ bude zatvoren] sigurno više neće postojati kultura ili period nekažnjavanja“, tvrdi Bramerc. On je ukazao na to da su protekle godine bile prelazne, jer je povećan broj suđenja održanih u samom regionu.\n„Čitav proces u kojem smo poslednjih godina [svi] sudelovali sprećiće da se to dogodi.“\nMandatom koji mu je poverio Savet bezbednosti Ujedinjenih nacija, predviđeno je da Tribunal bude zatvoren do kraja 2010. godine.\nMeđutim, zvaničnici suda su nedvosmisleno nagovestili da posao neće privesti kraju pre početka 2012. Postoje, pri tom, još četiri slučaja koji tek treba da počnu.\n„Imam apsolutno poverenje u nezavisnost, nepristrasnost i profesionalizam prisutnih kolega, koji će osigurati to da pravna procedura bude poštovana“, dodao je Bramerc.\nU okviru dvodnevne konferencije, održane 2. i 3. aprila, pokrenut je program kojim će se poboljšati saradnja između regionalnih kancelarija tužilaštva i MKSJ-a.\nOrganizovan u partnerstvu s Evropskom komisijom, projekat predviđa da se regionalnim tužiocima za ratne zločine obezbedi pristup bazama podataka i istražnoj građi u Haškom sudu, kao i stručno usavršavanje posredstvom zajedničkog rada s osobljem MKSJ-a.\nSama konferencija je označila „dalje jačanje saradnje između nacionalnih kancelarija tužilaštava i MKSJ-a, koje je omogućeno direktnim učešćem Evropske Unije“ – kaže se u zajedničkoj izjavi regionalnih tužilaca i MKSJ-a.\n„Tužioci izražavaju potpunu privrženost nastavku rada i raduju ih sve inicijative kojima će biti uklonjene poslednje pravne prepreke efikasnijem procesuiranju slučajeva ratnih zločina u regionu bivše Jugoslavije.“\nKonferenciji je prisustvovao i Evropski komesar za proširenje, Oli Ren (Ollie Rehn), koji je preneo podršku Evropske Komisije regionalnom procesuiranju ratnih zločina.\n„Okončanje suđenja za ratne zločine je naš dug žrtvama i narodima u regionu“, kazao je Ren.\n„Pojačana saradnja među tužiocima je stoga neophodna da bi se završio mračan period poslednjih ratova i da bi im se – zemljama u regionu – omogućilo da krenu u evropske integracije sa ujedinjenim i pomirenim društvima.“


utorak, 20 mart 2018 06:47\nMinistarka ekonomije Dragica Sekulić kazala je juče u parlamentu da Vlada sa 70 miliona eura kroz rebalans ovogodišnjeg budžeta namjerava da isplati dvije rate za otkup akcija A2A iz Elektroprivrede. Tim novcem namjeravaju da plate prvu i najvjerovatnije sedmu ratu, kako bi uvećali vlasništvo države u EPCG na 69 odsto, piše Pobjeda.\nParlament je juče usvojio rebalans budžeta, kojim se prihodi uvećavaju za 57 miliona, a rashodi za 82 miliona eura.\nMinistarka je kazala da je ocijenjeno da je bolje da se za dvije godine završi s partnerstvom sa A2A nego da se čeka sedam godina.\n"Kroz rebalans Vlada stvara preduslov da sa A2A može razgovarati o ubrzanju put opcije. Namjera nam je da, nakon izlaska A2A, objavimo javni poziv i razgovaramo sa mogućim strateškim investitorima", kazala je Sekulić, koja smatra da je A2A, samim tim što je riješila da aktivira put opciju, poručila da ne želi dalje da sa Crnom Gorom razvija Elektroprivredu.\n"Način prodaje akcija zavisiće od toga šta je namjera potencijalnog investitora. Namjera nam je da se u EPCG u narednom periodu realizuje veliki broj investicija. Bolje je to uraditi sa nekim investitorom, iako je EPCG sposobna da to i sama finansira", kazala je Sekulić.\nSa A2A je ranije ugovorena isplata 250 miliona eura za njihovih 41,7 odsto akcija u sedam godišnjih rata.\nMinistar finansija Darko Radunović je kazao da je rebalans potreban i zbog prilike da povoljnije refinansiramo dio javnog duga emisijom euroobveznica, koje bi omogućile prikupljanje do 500 miliona eura.\n"Deficit budžeta u odnosu na postojeći plan se povećava 25 miliona i nominalno iznosi 139,14 miliona. Rast deficita predviđen je dominantno A2A i odnosi se na povećanje imovine države, a ne na potrošnju. Za 25 miliona se povećavaju nedostajuća sredstva, koja u predlogu rebalansa sada iznose 320 miliona. To je ukupni iznos nedostajućih sredstava za ovu godinu, a svako drugo zaduženje do limita od 440, odnosno do 500 miliona može, a i ne mora da se desi, jer se ne odnosi na nedostajuća sredstva", objasnio je Radunović.\nViše iz ove kategorije « U fokusu Savjeta za reformu javne uprave transparentnost i bolja koordinacija reformskih aktivnosti Otpremnine čeka još 3.000 žrtava tranzicije »


Basta obišao obnovljen košarkaški teren u Kuli\nTanjug 2. septembra 2021. 13:59\nKULA – Pokrajinski sekretar za sport i omladinu Dane Basta obišao je danas Kulu, gde se najpre sastao sa predsednikom Opštine Damjanom Miljanićem.\nKako je saopšteno, tom prilikom razgovarano je o stanju u oblasti sporta i sportske infrastrukture u ovoj opštini, te daljoj saradnji resornog sekretarijata sa ovom lokalnom samoupravom.\nNakon sastanka, Basta i Miljanić obišli su košarkaški teren u Kuli, u čiju obnovu je uloženo tri miliona dinara.\nReč je o investiciji koja je u potpunosti finansirana sredstvima Pokrajinskog sekretarijata za sport i omladinu.\nSekretar Basta je istakao da je resorni sekretarijat prepoznao potrebu Opštine da uloži u obnovu ovog sportskog terena, koji je sada opremljen novom multifunkcionalnom podlogom.\nOn je naveo da je ovo ulaganje, pre svega, od posebnog značaja za razvoj mladih koji se u ovoj opštini u velikom broju bave sportom.\n„Izuzetno je važno ulaganje u sportsku infrastrukturu, čime omladini pružamo bolji ambijent i uslove za bavljenje sportskim aktivnostima.U toku ove godine smo u ovu oblast uložili oko 86 miliona dinara“, istakao je Basta i dodao da je rebalansom budžeta, koji će biti donesen u spetembru, planirano još 50 miliona dinara za ove namene.\n„Podrška koju smo dobili za rekonstrukciju košarkaškog terena omogućila nam je da sada sopstvena sredstva ulažemo u druge terene i nove sportske projekte.Ovakva pomoć nam je značajna i stoga što nam je omogućeno da bolje planiramo naš budžet, te lakše donosimo rešenja kako da pozicioniramo sredstva u oblast sportske infrastrukture“, istako je Miljanić i dodao da je realizacije ovog projekta od posebnog značaja za stvaranje boljih uslova za razvoj sporta u ovoj sredini, a samim tim i zdrav način života dece i omladine.


a&s Adria Magazin - ComNet CTS 24+2\nTržište sigurnosti stalno se mijenja, a jedan od faktora koji potiču tu evoluciju je "digitalna konvergencija". To sa tehnološke tačke gledišta znači da su signali unutar sistema digitalni te da će sistem biti otvoren prema vanjskom svijetu zahvaljujući globalnoj mrežnoj infrastrukturi i cloud okruženju Izvor: ComNet\nU cilju jednostavnije standardizacije ovog procesa, signali, uređaji i sistemi migriraju na TCP-IP protokol. ComNet, specijalizovan u oblasti komunikacije i predvodnik u oblasti videoprijenosa fokusiran na potrebe tržišta, već je odavno svjestan prednosti Ethernet prijenosa i uložio je u razvoj uređaja koji mogu smanjiti kompleksnost i cijenu sistema.\nS obzirom na digitalnu konvergenciju na tržištu fizičke sigurnosti, instalateri i sistem-integratori moraju nadograditi svoje mrežne vještine tako što će potražiti nova hardverska i softverska rješenja. Sposobnost korištenja različitih medija i kompozicija sistema postaje rastuća potreba i definitivna prednost na tržištu.\nViše riješenja za prenos\nStoga u okviru migracije na IP mora biti moguće koristiti postojeće kablove kao što su RG59, telefonske TP kablove itd., koji su danas teoretski prevaziđeni. Prema tome, neophodno je imati na raspolaganju razna rješenja za prijenos koja, pored fiber-optičkih kablova, uključuju sve moguće bakarne medije i koja su istovremeno usklađena sa svim zahtjevima IP tehnologije, čime se omogućava nadogradnja postojećih sistema. Glavni ComNetov odgovor na ovo je između ostalog CopperLine linija proizvoda koja omogućava proširenje Ethernet prijenosa van ograničenja kablovske strukture koja se odnose na domet i vrste kablova. Najnoviji uređaj je multimedijski switch koji nudi maksimalnu fleksibilnost pomoću kombinacije standardnog Etherneta preko bakarnih i fiber-optičkih kablova te proširenog Etherneta preko UTP ili koaksijalnih kablova. Sve to u kompaktnoj konfiguraciji omogućava da u jednom upravljivom uređaju imate različite vrste medija za prijenos koji se mogu koristiti u savremenom digitalnom sistemu.\nCTS 24+2 sistem je modularni switch sa dva 10/100/1000TX ili 1000FX „upling combo“ slota koji podržava do 24 10/100TX Ethernet porta. Štaviše, moguće je instalirati tri 8-kanalna modula kako bi se sistem iskoristio do maksimuma. Ovi moduli se nude u različitim verzijama: konvencionalnoj Ethernet CAT5/6 verziji, 100FX SFT ili u CopperLine Ethernetu sa koaksijalnim ili UTP kablovima. Pored toga, na raspolaganju su i 2 PoE konfiguracije kako biste mogli imati prilagođeno rješenje u zavisnosti od specifične situacije a sistem uključuje kućište sa 400 ili 720 W PoE napajanjem. Ovaj uređaj je upravljivi switch i stoga je programabilan i daljinski nadgledan a podržava VLAN i brojne protokole za redundanciju. Naravno, ComNet je uočio potrebu za sigurnošću podataka pa je u uređaj ugradio nekoliko cyber-sigurnosnih procesa i protokola. Uz sve to, postignuto je i prosječno vrijeme između kvarova od više od 100 hiljada sati. Ovo rješenje krajnjim korisnicima omogućava jednostavan proces migracije sa analognih na digitalne sisteme prijenosom signala u savremenim IP sistemima čak i preko zastarjelih postojećih infrastruktura. CTS24+2 sistem je u cijelosti proizveden u SAD-u i dolazi sa ekskluzivnom ComNetovom garancijom.


Da istaknemo, među 13 crnogorskih nevladinih organizacija koje su osnovale Mrežu, tri su sa sjevera države, od kojih su OKSI i “Spona” iz Berana.\nMemorandum o saradnji potpisale su organizacije Centar za monitoring i istraživanje javnih politika (CeMI), Centar za zaštitu potrošača (CEZAP), Queer Montenegro, Mreža za afirmaciju evropskih integracionih procesa (MAEIP), Udruženje mladih sa hendikepom Crne Gore, Mladi Romi, Savez slijepih Crne Gore, Udruženje roditelji, Obrazovna,kulturna,socijalna i informativna inicijativa (OKSI), Spona, Juventas, Crnogorski ženski lobi i Centar za podršku lokalnog i regionalnog razvoja, objavio je Portal TVCG.\nKako je navedeno, Memorandum je potpisan u okviru projekta „Unapređenje kapaciteta organizacija civilnog društva i sistema zaštite potrošača u Crnoj Gori - ZAŠTITI.ME“, kojeg sprovodi CeMI u saradnji sa CEZAP-om, Queer Montenegrom i MAEIP-om, a koji finansira Evropska unija.\nPrema navodima tog medija, Nikoleta Tomović - izvršna direktorica CeMI-ja, ocijenila je da zaštita potrošača u Crnoj Gori još nije dostigla prihvatljiv nivo, iako, kako smatra, u posljednjih nekoliko godina ima poboljšanja na tom polju.\n"Kroz aktivnosti projekta pružiće se podrška zaštiti prava potrošača, povećati svijest potrošača i pripadnika biznis sektora u pogledu njihovih prava i obaveza, ali i pojačati učešće državnih i lokalnih struktura vlasti i samih građana u kreiranju prigodnog sistema za zaštitu potrošača", istakao je TVCG navode Tomovićeve, koja je dodala da je u okviru projekta razvijena prva mobilna aplikacija u Crnoj Gori.\n"U drugoj fazi projekta, planirali smo da raspodjelimo 60 hiljada eura organizacijama koje će biti birane na bazi javnog konkursa. Konkurs, koji će biti raspisan, neće biti samo za članice Mreže, već će biti otvoren i za druge nevladine organizacije. Te aktivnosti će biti realizovane tokom naredne godine", saopštio je Zlatko Vujović- predsjednika UO CeMI-ja, zaključio je portal.


HUMANI PO SNEGU: U Starčevu odigrana humanitarna ragbi utakmica | 013 info\nHUMANI PO SNEGU: U Starčevu odigrana humanitarna ragbi utakmica\nRKB\tNed, 10/01/2021 - 21:15\nNedelja, 10. januara, osvanula je sa prvim snegom ove zime, međutim to nije poremetilo ragbi veterane iz cele Srbije da se okupe u Starčevu i odigraju humanitarnu utakmicu za pomoć nastradalima u seriji zemljotresa koji je pogodio Sisak, Petrinju i Glinu.\nNa inicijativu Nikole Mudrića veterana tima Matori zmajevi, koji je osnovan prošle godine kao skup igrača bivše SFRJ, da se prikupe određena sredstva, usledio je odgovor RK Borac iz Starčeva da je najbolje da se odigra humanitarna utakmica, što je naišlo na opšte odobravanje svih veterana.\nZbog situacije sa pandemijom, veterani iz Bosne, Slovenije i Hrvatske nisu imali mogućnost da prisustvuju ovom događaju, ali su na drugi način pomogli ljudima iz ugroženih područja.\nVeć oko jedanaest časova počeli su da pristižu igrači iz Niša, Vršca, Beograda, Pančeva, Zemuna i Starčeva, da bi utakmica počela u podne.\nSudija ovog duela bila je petnaestogodišnja Marija Stojšić, koja se odrekla svoje dnevnice u korist meštana sa Banije.\nUtakmica je odigrana po veteranskim pravilima, tri puta po 10 minuta.\nU prvoj trećini bilo je ispitivanje snaga, tako da nije bilo eseja ni na jednoj strani.\nDruga trećina je donela blago prednost ekipi Matorih zmajeva koji su poveli rezultatom 5-0, dok su domaći igrači Borca pokazali zube i u poslednjem napadu na utakmici poentirao preko Sanje Starčević i izjednačili na 5-5.\nPosle utakmice Marko Sekulović iz RK Borac nam je izjavio: "Ovi momci su pomogli i posle poplava u Obrenovcu, kao i teško bolesnom Amiru Haliloviću iz Zenice, ovo je svojevrstan nastavak humanitarnog rada ovih divnih ljudi. Naša želja je da se mi okupljamo i družimo sa svim sportskim prijateljima, ali se pravi prijatelji pokazuju kad je muka".\nNikola Mudrić inicijator ove ideje kaže: "Veliko srce ovih ljudi se meri i u tome da su pojedini članovi došli samo kako bi uplatili novčani prilog, a nisu odigrali ni sekund utakmice, ovako nešto može samo ragbi da priušti. Goran Filipović iz Niša je izjavio: "Iskreno se nadamo da će sledeće okupljanje koje je zakazano za april mesec u Zenici biti jedan novi početak, tj vraćanje na stanje pre pandemije."\nStarcevo sport ragbi humanitarna akcija


Teniski klub „Bor“: Najbolji Nevena i Marko – MEDIJA CENTAR BOR );\nTeniski klub „Bor“: Najbolji Nevena i Marko\nBor, 3. mart\nTeniski klub „Bor“ je ovog vikenda organizovao teniski turnir u balon hali borskog Sportskog centra. Turnir je bio za decu do devet godina (Narandžasti nivo) III kategorije iz kalendara TSIS. Učestvovalo je ukupno 18 registrovanih takmičara iz: Kruševca, Prokuplja, Niša, Knjaževca i Bora. U subotu prvog dana turnira igralo se u dve grupe, Round Robin sistem i polufinalni mečevi a u nedelju oba finala, kod devojčica i kod dečaka.\nKod devojčica pobednik je bila JANOŠEVIĆ NEVENA iz Bora dok je drugo mesto osvojila MARKOVIĆ ANĐELIJA iz Bora.\nKod dečaka pobednik je bio MIJOVIĆ MARKO iz Bora dok je drugo mesto osvojio CVETKOVIĆ MILAN iz Kruševca.


Po najnovijim cijenama po kojima su se 26. aprila na Banjalučkoj berzi mogle kupiti akcije Rafinerije Brod, prostom matematikom se dođe do računa da tržišna vrijednost Rafinerije iznosi tek nešto manje od 250.000 evra. Jedan medij slikovito je to opisao naslovom 'Rafinerija nafte Brod na dnu – vrijedi manje od Dodikovog mercedesa', aludirajući na skupocjenu limuzinu koja služi za prevoz predsjednika Republike Srpske Milorada Dodika.\n"Jer ako je dug napravljen prema domaćim firmama, onda će domaće firme kao u slučaju Agrokora ostati bez novaca u slučaju stečaja, a ako je prema stranoj firmi, onda je verovatno i stvarno moguće da neka strana firma postane vlasnik Rafinerije, naprosto zato što joj se duguje toliko novaca i po tom osnovu se vlasništvo, praktično, samo nije još promenilo", ističe Pavlović.\nSamo prošle godine Rafinerija Brod poslovala je sa minusom od oko 7,5 miliona evra, čime je ukupni minus dostigao nešto više od 305 miliona evra, podaci su to do kojih je došao portal capital.ba. Rafinerija je dio Nestro grupacije pod upravom matične ruske državne kompanije Zarubežnjeft u okviru koje posluju još Optima grupa, kao upravljačka kompanija, a čine je još Rafinerija ulja Modriča i maloprodajne mreže benzinskih stanica "Nestro Petrol".\nRafinerija je dio Nestro grupacije pod upravom matične ruske državne kompanije Zarubežnjeft\n"Ovo o čemu smo ovdje razgovarali i što smo mogli da vidimo najbolje demantuje sve one koji govore o bilo kakvim lošim trendovima i lošim pokazateljima ove kompanije. Imamo uvjeravanja rukovodstva da će kompanije nastaviti da rade", rekao je Dodik.\n"Moja procjena je da će se Rusi sasvim sigurno u jednom trenutku povući, a dug će kao i uvijek i kao u svakim ovakvim vidovima kriminalnih radnji, nedozvoljenih zakonom, pasti na teret građana", komentariše lider Pokreta 'Restart Srpska' Stefan Blagić.\n"Kako je moguće da bilo koja firma, evo u ovom slučaju firma koja je privatizovana od strane ruskog kapitala, bilježi tolike iznose duga, dug Poreskoj upravi, dug radnicima itd., ko to dozvoljava i kako je moguće uopšte da se to dozvoli? Mi smo svjesni da u ovoj zemlji, običan privrednik koji nema nikakvu političku zaštitu, ako ne uplati jedne doprinose, dolazi mu kazna i blokiraju mu se računi", konstatuje Blagić.\n"A to je da jedan tako veliki pogon, u koji je mnogo uloženo, u kojem radi 900 i nešto ljudi, koji određuje i rafinerijske cijene u Bosni i Hercegovini za trgovce, tako jedan značajan i ozbiljan kapacitet sa tolikim dugovima živi i funkcioniše i niko ne zna kuda taj 'brod' ide. Tako da u toj celoj priči, kada bi se uzela neto vrednost Rafinerije Brod, možda ona zaista i ne vredi više nego tih 440.000 maraka ili manje od mercedesa predsjednika RS", zaključuje Pavlović.


Irska: Devet hiljada djece umrlo u katoličkim domovima između 1922. i 1998. godine - Portal 072info\nNajmanje devet hiljada djece umrlo je u irskim kućama za majke i bebe kojima je upravljala Irska katolička crkva, između 1922. i 1998. godine gdje su nevjenčane majke i njihova vanbračna djeca bili prisiljeni živjeti u zastrašujućim uslovima. Ovo su rezultati istraživanja Komisije za istrage domova za majke i bebe koju je 2015. godine pokrenulo irsko Odjeljenje za djecu, jednakost, invalidnost, integraciju i mlade i kojim je utvrđeno da su domovi, kojima je upravljala irska Katolička crkva, zapravo bili smrtna kazna za novorođenčad i mučenje njihovih majki.\n“Ukupno je umrlo 15 posto od 57 hiljada djece koja su tokom 76-godišnjeg perioda boravila u 18 institucija”, podatak je koji je komisija nazvala “vjerovatno najneugodnijim obilježjem ovih institucija”.\nFotografija iz kuće za majke i bebe u Tuamu (Foto: EPA-EFE)\n“Jasno je da tada nije bilo poštivanja relevantnih regulatornih i etičkih standarda jer ni majke djece ni njihovi staratelji nisu dali saglasnost za ovo, a potrebne dozvole nisu postojale”, navela je komisija.\nSpomenik umrlim bebama (Foto: EPA-EFE)\n“Kao nacija moramo se suočiti s punom istinom svoje prošlosti”, rekao je Martin.\nPrethodni članakUgašeno najveće ilegalno tržište na darknetu: Prodavala se droga, lažni novac…\nSljedeći članakUpoznajte Arata Hosseinija, sedmogodišnjaka iz Liverpoola koji ima 4,6 miliona pratitelja


Sagovornici Danasa o pretnjama bombama: Ključno pitanje da li našoj policiji mogu da pomognu Gmail, ProtonMail i drugi servis provajderi - Društvo - Dnevni list Danas\nPočetna » Vesti » Društvo » Sagovornici Danasa o pretnjama bombama: Ključno pitanje da li našoj policiji mogu da pomognu Gmail, ProtonMail i drugi servis provajderi\nKatarina Živanović19.05.2022. 21:00\nfoto (BETAPHOTO/DRAGAN GOJIĆ)\nJedan od problema je saradnja naše policije sa policijama država sa čijih provajdera su stigli mejlovi, ali i teškom ulaženju u njihov trag jer su zaštićeni.\nPolicija je identifikovala lokacije ukupno 19 mejl adresa sa kojih su stigle preteće poruke o postavljenim bombama na različitim lokacijama u Srbiji, saopštilo je sinoć Ministarstvo unutrašnjih poslova. Kako je navedeno, 18 adresa je sa Gmail servisa i jedna mejl adresa sa servisa ProtonMail, a utvrđeno je da je osam takvih pretnji stiglo iz Poljske, četiri iz Gambije, po dve iz Irana i Nigerije i po jedna iz Ukrajine, Slovenije i Rusije.\nKriminolog Dobrivoje Radovanović kaže za Danas da policija Srbije ima dobru saradnju sa policijama sa kojima imamo dobre i političke odnosne.\n– A treba imati u vidu da mi nemamo dobre političke odnose sa mnogim državama. Recimo, sa Poljskom i Ukrajinom nemamo dobre odnosno i verujem čak da će njihova policija opstruirati istragu. Dobre policijske odnose imamo sa susednim državama, nevezano za političke odnose, ali pretnje nisu stigle iz njih – ukazuje Radovanović.\nDanilo Krivokapić, pravnik i direktor Šer fondacije, koja se bavi zaštitom podataka o ličnosti prvenstveno na internetu, navodi za naš list da mnoge kockice moraju da se slože u ovom mozaiku da bi se došlo do pošiljaoca, da je put dug a ishod neizvesan.\n– Ključno pitanje je da li našoj policiji mogu da pomognu Gmail, ProtonMail i drugi servis provajderi sa kojih su poslati mejlovi. Treba ukrstiti mejl servis provajdera, zatim internet provajdera, a onda i podatke do kojih je došla policija iz zemalja iz kojih su stigli mejlovi. A takva saradnja, između svih ovih subjekata, nije tako česta. Našoj policiji i tužilaštvu sigurno neće biti lako, a ishod istrage je teško predvideti – kaže Krivokapić.\nOn objašnjava da je tehnički teško pronaći ko je pošiljalac jer VPN funkcioniše tako što mejlove ne šaljete sa vaše IP adrese gde se fizički nalazite, već se koristi IP adresa iz druge zemlje.\nAdvokat Viktor Gostiljac ističe za Danas da je jasna stvar da se ne može očekivati dalji proboj u potpunom otkrivanju inspiratora ovih poruka, iako veruje da postoji međunarodna razmena podataka sa drugim policijama.\n– Pretpostavljam da se ovakve operacije uvek izvode na način da se ne može ući u trag pošiljaocima, a i kada bi to bilo moguće, vlade država čije službe to organizuju bi to demantovale. Međutim, to nije ni važno jer je poruka našoj zemlji poslata i država će se prema tome odnositi kako smatra da treba – navodi Gostiljac.\nNa pitanje da li će se, prema njegovom mišljenju, pretnje nastaviti, naš sagovornik kaže da veruje da hoće „a koje će pojavne oblike imati ostaje da se vidi”.\nAdvokat Nikola Lakić ocenjuje da ovaj režim iskuljučivo gleda svoje lične interese, koji su u većini slučajeva identični interesima organizovanih kriminalnih grupa, i zato oni nemaju adekvatnu međunarodnu saradnju na nivou ministarstva unutrasnjih poslova sa partnerima iz drugih država, „već oni na naš MUP gledaju sa podozrenjem“.\n– U konkretnom slučaju ne zavisi od nas da li navedene države mogu da pomognu u istrazi koja se vodi u Srbiji a povodom učestalih pretnji bombama, već da li žele da sarađuju – poručuje Lakić.\nbolniceDanilo KrivokapićDobrivoje Radovanovićdojave o bombamagmailNikola LakićPolicijaskoleViktor GostiljacBeograd\nDruštvo • 10.06.2022. 22:10\nMUP: U Gambiji uhapšen čovek koji je Srbiji slao lažne dojave o bombama


Srbija: Počeo policijski čas, prazne ulice i auto-put - BIGportal.ba\n18 Marta, 2020 18 Marta, 2020 0390\nZabrana izlaska na ulice počela je večeras od 20 sati kao jedna od mera vanrednog stanja radi sprečavanja širenja koronavirusa.\nZabrana izlazaka za sve stanovnike, osim onih sa posebnim dozvolama traje od 20 sati uveče do pet sati ujutru. Kršenje policijskog časa tretiraće se kao krivično delo “nepostupanje po zdravstvenim propisima za vreme epidemije”.\n“Podrazumeva apsolutnu zabranu kretanja, osim onima koji imaju posebnu dozvolu, kao i onima na koje se ne odnosi ta zabrana, a bave se delatnostima vitalnim za funkcionisanje našeg društva i države”, pojasnio je danas za TV Prvu stručnjak za bezbednost Darko Trifunović.\nKako za B92.net javljaju stanovnici Beograda, policija je u centralnim gradskim ulicama upozoravala preko razglasa građane da uđu u svoje kuće.\nKršenje “policijskog časa”, odnosno zabrane kretanja napolju između 20 sati uveče i pet sati ujutro, tretiraće se kao krivično delo “nepostupanje po zdravstvenim propisima za vreme epidemije”, izjavio je za Tanjug predsednik Udruženja sudija i tužilaca Nenad Stefanović.\nVirus se širi: Zatvaraju se granice, mjere zabrane širom svijeta, broj zaraženih u Evropi drastično skače


RTCG - Radio Televizija Crne Gore - Nacionalni javni servis :: Društvo :: Podrška konceptu Digitalne akademije\n23. 10. 2021. 20:52 >> 20:53 3\nSRZENTIĆ U SAD\nPodrška konceptu Digitalne akademije\nZajednička misija Crne Gore i UNICEF je poboljšanje kvaliteta života i osnaživanje djece kao lidera budućnosti, ukazano je nakon sastanka ministarke javne uprave, digitalnog društva i medija Tamare Srzentić sa predstavnicima te agencije Ujedinjenih nacija (UN). Srzentić je na Tviteru navela da se sa predstavnicima UNICEF sastala tokom posjete Sjedinjenim Američkim Državama.\nSrzentić je rekla da su danas digitalne vještine esencijalne, a da se digitalne vještine u obrazovanju oslanjaju na snažan sistem.\n"Svim djevojčicama i dječacima u Crnoj Gori moramo pružiti šansu da digitalne vještine razvijaju od ranog djetinjstva, i da u tome budu ravnopravni/e sa svojim vršnjacima iz razvijenih zemalja, a mi dodatno raditi na infrastrukturi da bi svaki dom imao pristup internetu", navela je Srzentić.\nS tim u vezi je, kako je istakla, sa predstavnicima agencije UN razgovarala o digitalizaciji u obrazovanju i sinergiji javnog i privatnog sektora.\n"Takođe, predstavila sam im koncept Digitalne akademije u Crnoj Gori, za koju ćemo dobiti njihovu punu podršku", rekla je Srzentić.\nPo njenom sudu, plan je da se pristup globalnoj platformi UNICEF za učenje "Learning Passport", u saradnji sa Ministarstvom prosvjete, nauke kulture i sporta, omogući svoj djeci u Crnoj Gori.\n"To je novi nivo iskustva u učenju, kroz digitalizovani nastavni plan i program sa udžbenicima koji jos više osnažuje učenice i nastavnike", tvrdi Srzentić.\nOna je rekla da će iskoristiti podršku agencije UN u dijelu razvoja Data Insights sistema, kako bi izgradili banku podataka i imali detaljne uvide i informacije na bazi kojih će se, u saradnji sa civilnim i akademskim sektorom, razvijati bolje politike, programi i servisi za djecu i mlade.\n„To će biti jedan od mojih predloga na idućem Savjetu za prava djeteta", navela je Srzentić.\nUNICEF Tamara Srzentić